Heydər Əliyevin anadan olmasının 90 illik yubileyi ilə əlaqədar Azərbaycan Respublikası Dövlət Dəniz Administrasiyasında “Ümummilli lider Heydər Əliyevin Azərbaycanda dəniz nəqliyyatının inkişafındakı rolu”mövzusunda elmi-praktik konfrans keçirilmişdir\nTarix: 03.05.2013 Kateqoriya: Xəbərlər\nAzərbaycan Respublikası Dövlət Dəniz Administrasiyasında Ümummilli lider Heydər Əliyevin anadan olmasının 90 illik yubileyinə həsr olunan silsilə tədbirlər davam edir.\nMay ayının 3-də “Umummilli Lider Heydər Əliyevin Azərbaycanda dəniz naqliyyatının inkişafındakı rolu” mövzusunda keçirilən elmi-praktik konfransın iştirakçıları əvvəlcə Administrasiyanın 1-ci mərtəbəsində ucaldılmış Ulu Öndərin büstü önünə tər çiçəklər düzmüş, Heydər Əliyev muzeyi ilə maraqla tanış olmuşlar.\nGünün birinci yarısında Dövlət Dəniz Administrasiyasının konfrans zalında keçirilən tədbirin plenar iclasını giriş nitqi ilə açıq elan edən Dövlət Dəniz Administrasiyasının rəisi Qüdrət Qurbanov “Ümummilli lider Heydər Əliyevin Azərbaycanda dəniz nəqliyyatının inkişafındakı rolu” mövzusunda məruzə etmişdir. Bildirilmişdir ki, hələ səmərəli fəaliyyətinin ilk illərindən ümummilli lider Heydər Əliyev Azərbaycanın tərəqqisi, inkişafı və müstəqilliyi üçün çalışmış, xalqın təkidi tələbi ilə ikinci dəfə hakimiyyətə qayıdışından sonra isə onun müdrik və uzaqgörən siyasəti sayəsində respublikamız bütün sahələrdə diqqətə layiq nəticələr əldə etmişdir.\nAzərbaycanda müasir demokratik, hüquqi və dünyəvi dövlət quruculuğu, vətəndaş cəmiyyətinin təşəkkülü, milli-mənəvi dəyərlərə qayıdış, elmin, təhsilin, mədəniyyətin inkişafı Heydər Əliyevin adı ilə bağlıdır. Ölkəmizin əsas qanunu Konstitusiyanın qəbul edilməsi, hakimiyyətin bölünmə prinsipinin təsbit olunması, müasir idarəetmə üsullarının bərqərar olması və müvafiq dövlət qurumlarının formalaşdırılması Heydər Əliyevin rəhbərliyi ilə gerçəkləşən geniş miqyaslı quruculuq proqramının tərkib hissələridir.\nAzərbaycan Respublikasının Prezidenti İlham Əliyevin dəfələrlə qeyd etdiyi kimi, Ulu öndər Heydər Əliyevin siyasəti Azərbaycanın hərtərəfli inkişafına indi də xidmət etməkdədir. Dövlətimizin hazırkı nailiyyətlərinin əsasını Ümummilli lider tərəfindən qoyulan ideyalar təşkil edir. Ona görə də, gündən-günə yüksələn inkişaf dinamikası hər şeydən əvvəl Ulu öndər Heydər Əliyevin siyasətinin və ideyalarının təntənəsi sayılır.\nAdministrasiyanın rəisi Q.Qurbanov Ümummilli Lideri Heydər Əliyevin bütün sahələrdə olduğu kimi, dəniz nəqliyyatı kompleksinin inkişafı sahəsində də müstəsna rolunu qeyd etmişdir.Bildirilmişdir ki, dəniz donanmasına malik keçmiş Sovet İttifaqı Respublikalarının bir çoxunda donanmalar, hərfi mənada desək, israf edilərək “YOX” səviyyəsinə çatdırılmışdır. Bizim ölkəmizdə isə Azərbaycan dövlətçiliyinin banisi Heydər Əliyevin dövlət quruculuğu sahəsində təkrarolunmaz istedadı və ideyası nəticəsində iqtisadiyyatımızın strateji cəhətdən mühüm sahəsindən biri olan dəniz nəqliyyatı üzərində nəzarət saxlanmışdır. Qeyd edilən sahəyə diqqət və qayğı Ümummilli Lideri Heydər Əliyevin layiqli davamçısı, möhtərəm prezidentimiz İlham Əliyev tərəfindən bu gün də uğurla davam etdirilir. Bu diqqət və qayğının nəticəsidir ki, hazırda donanmada sərnişin bərələri, ro-ro tipli gəmilər, neft tankerləri, quru yük gəmiləri, boru kəməri çəkən, elmi-tədqiqat, qəza-xilasetmə, yedək və dalğıc gəmiləri, torpaqqazan və həmçinin analoqu otmayan iritoonajlı kran gəmiləri mövcuddur ki, bu da ölkəmizi həqiqətən qüdrətli dəniz dövləti hesab etməyə əsas verir.\nUlu Öndərin uzaqgörən siyasətinin əsasında Respublikamızda iqtisadiyyatın bütün sahələri ilə yanaşı dəniz nəqliyyatı sahəsinin də sürətli inkişafı, dövlətimizin tranzit nəqliyyat dəhlizlərinin formalaşmasında iştirak etməsi möhtərəm prezidentimiz İlham Əliyevin gərgin əməyinin nəticəsi kimi qiymətləndirilməlidir.\nÖtən müddət ərzində Azərbaycanın nail olduğu inkişaf, tərəqqi bir daha sübut etdi ki, Ulu öndərin layiqli davamçısı, Prezident İlham Əliyev Ümummilli liderin müəyyənləşdirdiyi kursu yaradıcılıqla inkişaf etdirən siyasi xadimdir. Məhz Onun rəhbərliyi ilə davam etdirilən siyasi kursun nəticəsində Azərbaycan dövləti regionun liderinə çevrilmişdir.\nPrezident İlham Əliyevin ayrılıqda regionların iqtisadi inkişafının sürətləndirilməsi üçün imzaladığı Dövlət proqramları, ayrı–ayrı vaxtlarda verdiyi göstərişlərin icrasına şəxsən nəzarət etmək üçün bölgələrə səfərlər etməsi, xalqın içində olması Onun yalnız ölkənin rifahı üçün bütün səylərini ortaya qoymasından xəbər verir.\nBir sözlə, məhz Ümummilli liderimiz Heydər Əliyevin görmək istədiyi Azərbaycan bu günün reallığına çevrilib və ölkəmiz Heydər Əliyev siyasi kursu ilə inamla addımlayır.\nMənalı həyatını öz xalqına bəxş etmiş Ulu öndər Heydər Əliyevin siyasi və dövlət xadimi kimi zəngin fəaliyyəti Azərbaycan xalqının tarixində dərin iz buraxaraq, əsl dövlət idarəçiliyi məktəbinə çevrilmişdir. Azərbaycan xalqının hələ neçə–neçə nəsli bu böyük məktəbdən, Ümummilli lider Heydər Əliyevin zəngin siyasi irsindən ölkəmizin inkişafı, xalqımızın rifahı naminə faydalanacaq. Heydər Əliyevin irsi gələcək nəsillər üçün zəngin xəzinə olacaqdır. Konfransda çıxış edən\nDövlət Dəniz Administrasiyası rəisinin müavini Ehtram Rəhimov, Beynəlxalq Dəniz Ticarət Limanının baş direktoru Elçin Mirzəyev,Azərbaycan Dövlət Dəniz Akademiyasının rektoru Rasim Bəşirov, Dəniz mühitinin mühafizəsi sektorunun aparıcı məsləhətçisi Nigar Əbdürrəhmanova ulu öndərin vətən qarşısındakı xidmətlərindən danışmışlar.\nYAP Səbail Rayon Təşkilatının sədr müavini Rizvan Vahabov Heydər Əliyeyin yüksək dövlətçilik amallarının hər bir Azərbaycanlıya örnək olduğunu vurğulamış, ölkəmizin ictimai-siyasi həyatında mühüm və xüsusi rolu olan, Ulu öndərin qurucusu olduğu Yeni Azərbaycan Partiyasının indi təkcə regionda deyil dünya miqyasında söz sahibinə çevrildiyini bildirmişdir. Tədbirdə ARDDA kollegiyasının qərarı ilə dəniz nəqliyyatı sahəsində səmərəli fəaliyyətlərinə görə “Donanmanın Fəxri İşçisi”adı və Döş nişanına layiq görülən bir qrup şəxsə mükafatlar təqdim edilib.\nFasilədən sonra konfrans işini bölmə iclaslarında davam etdirmişdir


Hacıqabul stansiyasında toplanmağa başlayan Qızıl Ordu qüvvələri 10 iyundan etibarən Gəncəyə getmək üzrə yola çıxdı. Qızıl Ordu qüvvələrinin qarşısında gürcü və türklərdən ibarət kiçik bir hərbi dəstə vardı. Bu dəstəyə gürcü əsilli Maqalov komandirlik edirdi. Birləşmiş qüvvələr 11 iyunda Sığır stansiyasını ələ keçirdi. Şaumyan türk hərbi qüvvələrinin hələ hamısının Gəncəyə çatmadığını da xəbər almışdı. Gəncəli ermənilər isə o günlərdə türk əsgəri ilə toqquşma halındaydılar. Bakı Soveti komissarı lehinə olan bu durumdan faydalanmaq istəyirdi.  Sığır stansiyasının ələ keçirilməsi Şaumyanı son dərəcə ümidləndirdi. Leninə göndərdiyi teleqrafda hadisəni anladarkən belə demişdi:\nTarix: 22.01.2015 / 18:46 Müəllif: Feriska Baxılıb: 25\tBölmə: Ümumi


Prezident İlham Əliyevin qurduğu firavan Azərbaycanı görənlər daim ora qayıtmağa can atır - İki sahil\n10 iyul 2020 13:24 Bütün xəbərlər Haqqımızda Əlaqə\n29 may 2020 12:56\nPrezident İlham Əliyevin qurduğu firavan Azərbaycanı görənlər daim ora qayıtmağa can atır\nBu barədə TASS agentliyinin təşkil etdiyi Rusiya ilə Azərbaycan arasında münasibətlərin perspektivlərinə həsr olunmuş “Rusiya və Azərbaycan: strateji əməkdaşlığın üfüqləri” adlı onlayn formatda mətbuat konfransında Rusiya Dövlət Dumasının beynəlxalq işlər üzrə komitəsinin sədri Leonid Slutski deyib.\nMətbuat konfransının moderatoru qismində TASS agentliyinin baş direktorunun birinci müavini Mixail Qusman çıxış edib.\nLeonid Slutski Azərbaycan Prezidenti İlham Əliyevi, Birinci vitse-prezident Mehriban Əliyevanı və bütün Azərbaycan xalqını Respublika Günü münasibətilə təbrik edərək deyib: “Azərbaycan bu gün bu bayramı çiçəklənən iqtisadiyyatla qarşılayır. Bunu əldə etmək o qədər də asan olmayıb. Buna görə də dahi Heydər Əlirza oğlu Əliyevin – hazırkı Azərbaycan dövlətinin yaradıcısını yada salmaq və xatirəsinə ehtiramımı bildirmək istərdim. Dahi atasının işini davam etdirməklə İlham Heydər oğlunun qurduğu müasir, firavan Azərbaycanı görənlər daim ora qayıtmağa can atır. O Azərbaycana ki, biz sevirik, o Azərbaycana ki, bizim ürəyimizdə yaşayır”.\nDeputat Rusiya ilə Azərbaycanın Avropa Şurası Parlament Assambleyasında sıx əməkdaşlığından, iki ölkənin birgə enerji layihələrindən danışıb. O deyib: “Bu gün Azərbaycan həm də turizm mərkəzidir. Qəbələ və Azərbaycanın digər regionları çox gözəl inkişaf edir. Koronavirus pandemiyası əlbəttə ki, turizm sahəsini dayandırdı. Lakin əminəm ki, turistlərin Azərbaycana daha çox sayda gələcəyi gün uzaqda deyil”.\nL.Slutski Rusiya ilə Azərbaycan arasında əməkdaşlığın bir çox sahələrdə, o cümlədən yüksək texnologiyalar və kosmos, elm və təhsil sferalarında inkişaf etdiyini xatırladaraq deyib: “M.V.Lomonosov adına Moskva Dövlət Universitetinin Bakı filialı akademik Nərgiz Paşayevanın rəhbərliyi altında uğurla fəaliyyət göstərir. Getdikcə daha çox tələbənin təhsil aldığı bu ali məktəblə fəxr etmək olar”.\nSiyasətçi, həmçinin Azərbaycanda rus dilinə hörmətcil münasibətdən, Rusiya regionları ilə artan əməkdaşlıqdan söhbət açıb. //AZƏRTAC


Novxanı çimərliyində rəsmən QARƏT VAR - Azinforum.az İnformasiya Portalı\nAna səhifə / Gündəm / Novxanı çimərliyində rəsmən QARƏT VAR\nNovxanı çimərliyində rəsmən QARƏT VAR\nİyunun 15-dən ölkə ərazisində çimərlik mövsümü rəsmən açılıb. Müvafiq strukturlar isə yenə də ənənəvi monitorinq nəticələrini açıqlayıblar.\nBu monitorinqə görə, Səbail rayonunun Şıx və Qaradağ rayonunun Sahil çimərliklərindən başqa bütün çimərliklər çimmək üçün yararlı hesab olunur. Lakin çimərlik mövsümünün rəsmən açılmasından bir həftə keçsə də hələ çimərlik havası deyil, Bakıda havalar küləkli və sərin keçir.\nBəs bu il paytaxt çimərliklərində vəziyyət necədir? Sərin havalarda da dəniz sahilində dincəlməyə gedənlər varmı?\nMilli.Az xəbər verir ki,\nMüsahibimiz deyir ki, 25 ildən çoxdur hər yay Novxanı çimərliyinə gəlir və çimərliyin hər qarışına yaxşı bələddir. Onun sözlərinə görə, 2000-ci il zəlzələsindən sonra dənizin Novxanı hissəsinin relyefində dəyişiklik olub, sualtı torpaq qatında iri çatlar yaranıb. O vaxtdan da bu zonada suda boğulma halları çoxalıb: “Şıx çimərliyində böyük bir ərazinin dərinliyi eynidir, adamlar orada rahat üzürlər. Amma burda zəlzələdən sonra torpaq qatı parçalanıb, ayrılıb. Üzdüyün yerdə bir də gördün ki, gedirsən. Neçə dəfə öz başıma gəlib. Üzə bilməsəydim çoxdan batmışdım. Elə ona görədir ki, neçə illərdir burada boğulma təhlükəsilə üzləşənlərin sayı çoxdur”, -deyə H. Əzimov əlavə edir.\nElə çimərlikdə boğulmadan söz düşmüşkən, əslində bu zonada dənizdə boğulma təhlükəsilə üzləşən və ya xəsarət almış şəxsi xəstəxanaya çatdırmaq özü müşkül məsələdir. Xüsusən də, günortadan sonrakı pik saatlarda tıxacı keçərək xəstəxanaya çatınca xəstə ölməsə belə ölümcül vəziyyətə düşər.\nBoş masa 10 manat…\nHava imkan verməsə də, sahil zolağı boyunca dənizin soyuq suyuna baş vuranlara rast gəldik. Amma çimənlərdən çox suyun kənarında süfrə açıb oturanlar var idi. Onların əksəriyyəti həm dəniz havası udmaq, həm də piknik etmək niyyətində idilər. Sahildə yerləşən bahalı retoranlarda müştərilər olsa da, kiçik və nisbətən ucuz istirahət mərkəzlərində demək olar ki, müştəri gözə dəymirdi.\nHəqiqətən də, istirahət mərkəzlərinin bəzilərində müsahibimizin bildiridiyi vəziyyətlə qarşılaşdıq. Məsələn, “Narın” istirahət mərkəzinin əməkdaşından öyrəndik ki, burada çay içmək üçün gərək masa sifariş edəsən. Masanın qiyməti isə 10 manatdır. Təbii ki, çaya boş masaya ödənilən 10 manatdan əlavə azı 3 manat ödəməlisən.\nNovxanı istirahət mərkəzlərində yerindən asılı olaraq bir çaydan çay 3-10 manat arasında dəyişir. Əksər istirahət mərkəzlərində “şezlonq”olmasa da, çətir kirayələmək mümkündür. Çətirin qiyməti də yerdən asılı olaraq 3-5 manat, “şezlonq” 6-7 manat, koteclərin qiyməti isə 30-50 manat arasında dəyişir.\nNovxanı çimərliyində girişi 20-25 manat olan özəl istirahət mərkəzləri də var ki, burada adi çimərlikdən fərqli olaraq hovuz və akvaparkdan istifadə etmək üstünlüyü var.\nNovxanı çimərliyinə gələnlər bir də sahil boyu o baş-bu başa vurnuxan atlıları görməmiş deyillər. Bu çimərliyə gələnlərə daha bir xidmət – at xidməti də təklif olunur. Atla kiçik məsafəyə gəzintiyə görə isə 3 manatdan keçmək lazımdır. İstirahət mərkəzində sadəcə duşdan istifadənin qiyməti 1-2 manatdır. Eyni zamanada əksər ümumi sayılan, əslində isə yarıxüsusiləşmiş çimərliklərə avtomobillə daxil olmaq üçün 1 manat ödəniş olunmalıdır.\n“Bizim istirahət mərkəzində çimmək qadağandır”\nNovxanıda yerləşən “Amor”, “Diana” kimi istirahət mərkəzlərində isə sahil zolağında çimməyə icazə verilmir. “Amor” istirahət mərkəzinin mühafizəçisi bildirdi ki, bura yalnız yeməyə və dincəlməyə gələnlər üçündür. Mühafizəçi ümumiyyətlə, istirahət mərkəzinin içərisindən keçərək dəniz sahilinə getməyə icazə verilmədiyini dedi. Suyun içərisinə qədər hasarlanan bu istirahət mərkəzinin sahil ərazisində təmizlik gözə çarpsa da, kənar ərazilər zibilliyi xatırladırdı. Doğrudur, əvvəlki illərdən fərqli olaraq çimərlikdə dincələn mal-qara görmədik. Amma hələ mövsüm qızışmamış yerdə içki şüşələri, selofan torbalar, qida qalıqları, hətta “pampers”ə də rast gəldik.\nÇimərlikdən çıxmaq istəyirdik ki, əlimdəki dondurma kağızını xatırladım. 40 dəqiqəyə yaxındı ki, onu əlimdə gəzdirirdim, atmağa zibil qutusu tapmadım. Kağızı çantama qoyub gəldiyimiz yolu geri qayıtdıq. Bayaqdan dənizdə üzənlərdən heç kim qalmamışdı, hava daha da soyuduğundan çimərlikdəkilər yığışıb getmişdilər. Dəniz tək qalmışdı. Lap qışdakı kimi…\nÖncəki Bakı Mühəndislik Universiteti ilk məzunlarını yola salır\nNövbəti Baş redaktor məhkum atası ilə bağlı Ombudsmana müraciət etdi


ATIL-BATIL ÇƏRŞƏNBƏ, BAXTIM AÇIL ÇƏRŞƏNBƏ! – Azərbaycan Ruznaməsi\nƏslində bahar türk dünyasının bayramıdır. Belə ki, uzun əsrlər və qərinlər boyu əsasən köçəri həyat tərzi sürmüş, xüsusilə maldarlıqla məşğul olaraq ilin fəsillıərini daha çox yaylaq-qışlaq mövsümləri ilə tənzimləyən türklər ilin bu fəslini təbiətin oyanışının başlanğıcı hesab edərək, bütün işlərini və hesablarını baharın gəlişinə, iş-gücün bu zaman başlanmasına bağlamışlar, hətta türk sultanları bahar fəslinin ilk gününü – 21 martı təqvim ilinin ilk günü kimi təyin edərək vergilərin toplanması zamanını da həmin günə nisbətdə təyin etdilər.\nDahi Şəhriyarın “Heydər babaya salam!” poemasında “Novruz”un bu adət-ənnənələri beləcə tərənnüm edilir:\nAyına təkin baxtım açıl çərşənbə!”\nEvin kişik yaşlı oğlan uşaqları üçün “su bülbülü”, tütək və kiçik yaşlı qız uşaqları üçün isə “dülgə” qoyardılar. Kuzəçilər bu əşyaları saxsıdan düzəldər və onların üzərində də gül və ya başqa şəkillər çəkərdilər. Su bülbülünə su töküb lüləyindən üfürərdilər və o da bülbül səsi çxarıb bülbülün yazda cəh-cəh vurmasının yaxınlaşmasını bildirərdi. Dülgənin içərisinə müxtəlif rənglərlə boyanmış yumurta qoyardılar.\nÇərşənbə axşamlarında gün batandan od yandırmağa başlayarlar. Oddan qabaq evdə qalan qızları çubuq və ya süpürgə ilə bayıra qovan, onların tez ərə getməsini istəyən analar da olardı. Uşaqlar “taraqqa” adlı fitil düzəldib yandırar və göyə atardılar və göyə atılan həmin yanar fitil ulduz saçan fişəng rolunu oynayardı. Əgər həmin gün yerdə qar olsaydı, uşaqlar qaş-qabaq sallayıb deyərdilər: “Ulduzlu fişəng top-taraqqa, çərşənbə qaldı qar altda”. Od qaladıqdan sonra evə gedib qarışıq məcməyinin (sininin) başında oturarlar. Həmin məcməyidə iydə, qax, noxud, kişmiş, quru tut və qorğa olardı. Məcməyidə ailə üzvlərinin sayı qədər şam yanardı. Boş otaqlarda və dəhlizdə də şam yandırarlar.\nÇərşənbə axşamı gecəsi evdə zibil qoymazlar qalsın. Mis qabları qalaylatdırarlar. Kimsə həmin axşam öz evindən başqasına qonaq getməz, qonşuda da qab qalmaz, onu qaytararlar. Xanımlar da yatmamışdan öncə əllərinə həna qoyarlar. Səhər çağı ala qaranlıqdan durub su novunun üstünə gedərlər, nov üstündən atlanıb “diş ağrım, baş ağrım, göz ağrım burda qalsın deyərlər, təzə kuzədə nov üstündən evə su gətirər, o sudan evin 4 bucağına səpib “qoy qurd-quş olmasın” deyə söyləyərlər. “Bəxtim açılsın” deyib suyu qıçları ilə kəsərlər. Uşağı olmayan qadınlar, gəlinlər “çilləm kəsilsin” deyib su üzərindən atılarlar və həmin suda əl-üzlərini də yuyarlar. Beləliklə, gecə əllərinə qoyduqları xınanı yuyub yaxın tanışlarla görüşməyə, çərşənbələri təbrik etməyə gedərlər. Uşaqlara da boyanmış yumurta verirlər və bundan sonra küçələrdə yumurta oynu başlayır. Şəhriyar demişkən:\nİrza mənə Noruz gülü dərərdi!\nYazın gəlişini qarşıladığımız ən gözəl adətlər sırasında hamı üçün əziz olan 4 çərşənbə axşamı günləri vardır ki, Azərbaycanın Quzeyində onları belə sıralayırlar:\nAxır (torpaq) çərşənbəsi.\nÇərşənbələrin içərisində ən vacibi axırıncı – axır çərşənbə axşamıdır. Həmin gün ailəyə səadət, xoşbəxtlik və bütün pis əlamətlərdən uzaq olmaq arzulanır. Bütün evlərdə bayram süfrəsi açılır. Cürbəcür yeməklər, əsasən aş, paxlava, şəkərbura, şəkərçörək, şorqoğal, və s. kimi şirniyatlar hazırlanır. Xonçanın ortasında səməni, hər ailə üzvünə aid şam, boyadılmış yumurtalar qoyulur. Stolda yeddi növ yemək olur. Həmin gün hamı öz evində olmalıdır, ancaq uşaqlar ata-analarına baş çəkib, yenə də evə qayıtmalıdırlar.\nEl içində belə rəvayət edirlər ki, “xəbərçi çərşənbə” bayramın yetişməsi müştülüğunu verir və qar soyuğun getməsindən söz açır.\n“Kölə çərşənbə”də toyuqların tükünü yolub, qoyunlarln yununu qırxırlar. Bu gözəl dəb Azərbaycan xalqının təsərrüfat həyati, məşğuliyyəti və öz ellərinə, onun inkişafına, illərlə formalaşmız iş-güclərinə bağlılığı ilə izah oluna bilər.\n“Qara çərşənbə”də el qadınları ev-eşiyin hisini-pasını alıb səliqə və sahman yaradarlar.\n“Axır çərşənbə”də ot-küləş yığıb yandırar, odun üstündən atılıb şənlik edərlər. Səhər çağı yuxudan durub mal-davarın üzünə su səpərlər və suyu aydınlıq bilib bayramın yetişməsini gözləyərlər.


Rusiyalı oliqarxların Aİ tərəfindən dondurulan aktivlərinin dəyəri artıq 10 milyard avroya yaxındır – XəbərAl.Az\nİlkin hesablamalara görə, Ukraynaya qarşı müharibəyə görə sanksiyalar çərçivəsində Aİ-də dondurulan rusiyalı oliqarxların aktivlərinin dəyəri artıq təxminən 10 milyard avroya çatıb.\n“Spiegel”ə görə, bu rəqəmi “dpa” agentliyi Avropa Komissiyasının məlumatlarına əsaslanaraq açıqlayıb.\nMəftun Abbasov: “Gələn ildən uşaqlar Şuşada məktəbə gedə biləcəklər” – MÜSAHİBƏ + FOTO\nArtıq bir ilə yaxındır ki, Prezident İlham Əliyevin məlum Fərmanı ilə Şuşa şəhəri Dövlət Qoruğu yaradılıb. Bu zaman kəsiyində Şuşa şəhəri həm Azərbaycanın, həm də Türk Dünyasının Mədəniyyət Paytaxtı elan olundu. 2022-ci il həm də Azərbaycanda “Şuşa İli” kimi də qeyd olunur. Bunlarla əlaqədar Şuşada hansı işlərin görüldüyü, şəhərdə yeni turist marşrutlarının istifadəyə verilməsi, əhalinin buraya sərbəst gediş-gəlişinin təmin […]\nRusiyada məktəblilərə imtahan vaxtının dəyişdirilməsi üçün “xəstələnmək” təklif olundu


Meksikanın tələbələri üçün Azərbaycan haqqında təqdimat – Musteqil.Az – İnformasiya agentliyi\n1942-ci ildən Meksikanın ilk yəhudi təhsil müəssisəsi kimi fəaliyyətə başlamış Yavne Kollecinin tələbələri üçün Azərbaycan Respublikasının Meksikada Səfirliyində ölkəmiz barədə təqdimat keçirilib.\nMilli.Az xəbər verir ki, həmin tələbələr yaxın zamanlarda ABŞ-ın paytaxtı Vaşinqton şəhərində keçiriləcək Birləşmiş Millətlər Təşkilatının model simulyasiya yarışında iştirak edəcək və həmin simulyasiya yarışı çərçivəsində BMT modelində Azərbaycanı təmsil etməyi seçiblər.\nMeksikadakı Səfirliyimizin müvəqqəti işlər vəkili Məmməd Talıbov qonaqlara ölkəmizin tarixi və mədəniyyəti barədə geniş məlumat verdi, Azərbaycan xalqının tarixən proqressivliyi ilə seçildiyini və dünya tarixində Müsəlman Şərqin ilk demokratik respublikasının məhz Azərbaycanda yarandığını deyib. Bu il Azərbaycan xalqının həmin Respublikanın yüz illiyini qeyd etdiyini və 2018 ilin Azərbaycan Demokratik Respublikası ili elan edildiyini qonaqların diqqətinə çatdırıb. Diplomat ölkəmizin müstəqilliyini bərpa etdikdən dərhal sonra üzləşdiyi çətinliklərə və xarici təcavüzə baxmayaraq bütün sahələrdə əldə etdiyi sürətli inkişafı barədə danışıb, dünyada öz layiqli yerini tutduğunu vurğulayıb. Bildirib ki, bunlara Azərbaycan xalqının Ümummilli Lideri Heydər Əliyev və Azərbaycan Respublikasının Prezidenti cənab İlham Əliyevin müdrik və ardıcıl siyasətləri nəticəsində nail olmaq mümkün olub. Azərbaycanın təşəbbüsü ilə qlobal miqyaslı iqtisadi layihələrin uğurla reallığa çevrildiyinə toxunan nümayəndəmiz Bakı-Tbilisi-Ceyhan, Bakı-Tbilisi-Ərzurum boru xətləri və Bakı-Tbilisi-Qars dəmir yolu barədə, həmçinin uğurla həyata keçirilən Cənubi Qaz Dəhlizi layihəsi, onların region ölkələrinin rifahı, Avropanın enerji təhlükəsizliyinə töhfəsi barədə danışıb.\nSon zamanlar Azərbaycanın turistlər üçün daha da cəlbedici olduğunu, burada müxtəlif dünya miqyaslı tədbirlərin böyük uğurla keçirildiyini bildirdi, Bakı şəhərinin hazırda EXPO 2025 keçirilməsi namizədləri sırasında olduğu deyildi. Bundan əlavə o, ölkədə turist infrastrukturunun sürətlə inkişaf etdiyi, həmçinin 2017-ci ilin əvvəlindən fəaliyyətə başlamış ASAN Viza sistemindən danışdı.\nÖlkəmiz barədə məlumatı böyük maraqla qarşılayan tələbələrin çoxsaylı suallarını cavablandıraraq Ermənistan-Azərbaycan Dağlıq Qarabağ münaqişəsinin həqiqətləri, ölkəmizdə uğurla həyata keçirilən iqtisadi islahatlar, Azərbaycanda xarici tələbələrin təhsil almaq imkanları, Azərbaycanda yəhudi icması və s. barədə qonaqlara geniş məlumat verildi. Ölkəmiz barədə video materiallar nümayiş etdirildi, müxtəlif broşürlar paylanıldı.\nBundan sonra qonaqlar ənənəvi çay süfrəsinə dəvət edildi, onlara milli şirniyyatlarımız təqdim edildi.\n← Texnologiya, Mədəniyyət və Beynəlxalq sabitlik konfransı keçiriləcək\nTünzalənin geyimi tənqid etdilər – FOTO →\nAvropa İttifaqı Suriya ilə bağlı razılaşdı\nMakron Putinlə görüşdü\n800 xristian Yeni Zelandiyadakı olaya görə öldürüldü?


07:18, 15 aprel 2014 versiyası\n786 bayt əlavə edildi , 7 il öncə\n→Bioresurslar İnstitutunun Zooloji tədqiqatlar şöbəsi\n06:50, 15 aprel 2014 versiyası (redaktə)\n(→Bioresurslar İnstitutunun Zooloji tədqiqatlar şöbəsi)\n07:18, 15 aprel 2014 versiyası (redaktə) (əvvəlki halına qaytar)\n== [[Bioresurslar İnstitutunun Zooloji tədqiqatlar şöbəsi]] ==\nSalam həmkar. Sizin yaratdığınız '''Zooloji tədqiqatlar şöbəsi''' məqaləsinin adını [[Bioresurslar İnstitutunun Zooloji tədqiqatlar şöbəsi]] kimi adlandırdım. Çünki instutlar çoxdur və çoxunda da eyni şöbələr var. Gələcəkdə məqalələr qarışdırılmamaq üçün belə olmalıdır. --[[İstifadəçi:Araz Yaquboglu|Araz Yaquboglu]] ([[İstifadəçi müzakirəsi:Araz Yaquboglu|talk]]) 06:48, 15 aprel 2014 (UTC)\n== Şablon təşkilat ==\nSalam Araz müəllim. Sizin dəyərli qeyidlərinizi hər zaman izləyirəm. Məni bir məsələ maraqlandırır. Təşkilat şablonlarında sədri sözü işlədilir. İnstitutlarda direktoru yazılmalıdır. Sizin azvikidə imkan dairəniz çox geniş olduğu üçün İnstitut şablonu yaratmağınızı istərdim. Sədri-Direktoru ilə əvəz olunsun. Diqqətinizə görə təşəkkürlər. --[[İstifadəçi:Mahir Məhərrəmov|Ram0876]] ([[İstifadəçi müzakirəsi:Mahir Məhərrəmov|talk]]) 07:03, 15 aprel 2014 (UTC)\n:[[Bioresurslar İnstitutu]]nda dediyiniz etdim. Həminki kimi o biri məqalələrdə istifadə edin. --[[İstifadəçi:Araz Yaquboglu|Araz Yaquboglu]] ([[İstifadəçi müzakirəsi:Araz Yaquboglu|talk]]) 07:17, 15 aprel 2014 (UTC)\nMənbə — "https://az.wikipedia.org/wiki/Xüsusi:MobileDiff/2911001"


ABŞ-da 12 yaşlı oğlan qanunsuz saxlanılan silahdan təsadüfən özünə atəş açıb - AZƏRTAC – Azərbaycan Dövlət İnformasiya Agentliyi\nABŞ-da 12 yaşlı oğlan qanunsuz saxlanılan silahdan təsadüfən özünə atəş açıb\nVaşinqton, 16 aprel, AZƏRTAC\nNyu-York ştatının Yonkers şəhərində 12 yaşlı oğlan qonşuda tapdığı silahdan təsadüfən özünə atəş açıb.\nAZƏRTAC Yonkers şəhər polisinin məlumatına istinadla xəbər verir ki, oğlan aprelin 14-də qonşularının evinə gedib, orada bir tapança tapıb və təsadüfən iki dəfə silahın tətiyini çəkib. Atəş nəticəsində birinci güllə pəncərəyə, ikincisi isə oğlanın başına dəyib. Hadisə yerinə gələn “911” xilasetmə xidmətinin əməkdaşları uşağı yataq otağında, çoxlu qan itirmiş vəziyyətdə tapıblar. Oğlan dərhal xəstəxanaya çatdırılıb, hazırda reanimasiya şöbəsindədir.\nHəkimlər uşağın odlu silahdan atəş nəticəsində sağ gicgahından yaralandığını bildiriblər. Onlar xəstənin sağalacağına şübhə edirlər. Polis, öz növbəsində, insidentin baş verdiyi yerdə qanunsuz saxlanılan 25 kalibrli doldurulmuş tapança aşkar edildiyini bildirib. İstintaq silahın kimə məxsus olması və oğlanın əlinə necə düşməsi barədə hələ ki, heç bir məlumat verməyib.\nABŞ-da valideynlərin odlu silahla məsuliyyətsiz davranması nəticəsində hər il yüzlərlə uşaq həlak olur. Hüquq-mühafizə orqanları silahın bağlı seyflərdə və ya uşaqların əli çatmadığı yerlərdə saxlamağın vacib olması barədə xəbərdarlıq edirlər.\nAZERTAG.AZ :ABŞ-da 12 yaşlı oğlan qanunsuz saxlanılan silahdan təsadüfən özünə atəş açıb


Vəkil Alexander Lapshin-lə görüşüb\n2022, 21 May, şənbə, Bakı vaxtı 06:00\nVəkil Səfər Hüseynov fevralın 9-u həbsdə olan bloqqer Alexander Lapshin-lə görüşüb. Bu barədə APA-ya S.Hüseynov özü bildirib.\nVəkil A.Lapshin-lə 1 saylı Bakı İstintaq Təcridxanasında görüşdüyünü deyib.\nO qeyd edib ki, bloqqer saxlanma şəraitindən hər hansı şikayət dilə gətirməyib, səhhətinin normal olduğunu deyib.\nA.Lapshin ötən il dekabrın 15-də Minskdə Azərbaycanın tələbilə, hökumət əleyhinə çağırışlar və dövlət sərhədinin qanunsuz keçmək ittihamı ilə saxlanıb. Belarus məhkəməsi onun Azərbaycana verilməsi ilə bağlı qərar çıxarıb.


Ramazanda icra olunan əməllərin mükafatı və ya cəzası artırılırmı ? — TƏQVA\nHome Fikh Oruc Ramazan ayı Ramazanda icra olunan əməllərin mükafatı və ya cəzası artırılırmı ?\nCavab: «Müsəlmana istər Ramazanda,istərsə də digər vaxtlarda ,ona zülmü əmr edən nəfsiylə mübarizə etməsi hökm olunub. Nəfs yaxşılığı əmr edən və yaxşılığa can atan bir olana kimi, onunla mubarizə aparmaq gərəkdir. İnsan həmişə, Allahın düşməni iblislə mübarizə aparmalıdır ki, onun zərərindən və fitnəsindən qoruna bilsin. Müsəlman bu fani dünyad, daima öz nəfsi, şəhvətləri və şeytan ilə böyük mübarizədədir. Məhz buna görə də, insan həmişə Allaha tövbə etməli, Ona bağışlanması üçün dua etməldir. Lakin fəzilət baxımından, vaxtlar fərqlənirlər. Beləki, ilin ən gözəl ayı Ramazandır . Bu ay, bağışlanma, rəhmət və qulların Oddan azad olunma ayıdır. Və əgər məkan və ya zaman şərəfli sayılırsa, bu halda həmin məkanda və zamanda edilən, yaxşı əməllər artırılır, pis əmələrin cəzası isə daha ağır olur. Beləliklə, Ramazanın şərəfi və məqamı yüksəkdir, bu ayda edilən pis əməlin günahı, digər vaxtlarda edilən pis əməlin günahından daha ağırdır, eləcə də bu ayda Allaha xoş gedən əməlin mükafatı , digər vaxtlarda edilən bu kimi əməllərin mukafatını üstələyir. Müsəlman ona görə bu xeyirli aydan istifadə etməli və Allaha xoş gedəcək əməlləri bacardığı qədər çox etməli və pis əməllərdən uzaqlaşmalıdır. Və ola bilsin ki, (bunların vasitəsilə) Allah ona rəhm etsin, ondan bu əməlləri qəbul etsin və ona doğru yolda olmağa kömək etsin. (Burada davamlı olaraq Allahın bütün əmrlərini yerinə yetirərək, qadağalarından çəkinmək nəzərdə tutulur.) Deyildiyi kimi, hər bir pis əməl, bir əməl kimi yazılır və o istər Ramazanda və istər digər vaxtlarda olsun, kəmiyyət(say) baxımından artırılmır. Xeyir əməllərə gəldikdə isə, hər bir xeyir əmələ görə, on qat onun kimisi və yaxud daha da artığı yazılır. Necəki, Uca Allah Quranda bildirir (mənaca tərcümə): «Kim (Qiyamət günü) yaxşılıq gətirərsə, ona gətirdiyinin on qat əvəzi verilər. Kim pislik gətirərsə, ona ancaq gətirdiyinin misli qədər cəza verilər. Onlara haqsızlıq edilməz.» (əl-Ən`əm160). Bu mövzuya dair ayələr çoxdur. Bunu həmçinin iki şərəfli və haram ərazi (Məkkə və Mədinə) kimi məkanlara aid etmək olar. Bu ərazilərdə edilən yaxşı əməllər, həm kəmiyyət və həm də mukafatın dərəcəsi baxımından qat-qat artırılırlar. Əvvvəldə qeyd olunduğu kimi, həmin məkanlarda edilən pis əməllər kəmiyyət baxımından artırılmır, günahın və həmin günaha görə cəzanın ağırlığı artır. Həqiqətən, müvəffəqiyyət Allahdandır.» (Məcmu` fətəvə və Məqalət Mutanavviəh)\ntags: CƏZA ƏCR GÜNAH SAVAB\nprevious Oruc tutmaq hansı insanlara vacib deyildir ?\nnext Ramazanda günün uzunluğu haqqında


Bu müqəddəs gündə doğma xalqımı Novruz bayramı münasibətilə ürəkdən təbrik edir, Azərbaycanın hər bir vətəndaşına yeni ildə sülh, əmin-amanlıq, uzun ömür və xoşbəxtlik diləyirəm.\nQədim milli və tarixi ənənələrimizlə bağlı olan Novruzun gəlişi həmişə olduğu kimi bu il də bizə yeni ümidlər gətirir, xeyrin şərə qalib gələcəyinə, qəm-qüssənin sevinclə əvəz olunacağına sarsılmaz inam yaradır. Mən bu gün də əminəm ki, iqtisadi çətinliklər məngənəsində çırpınan, düşmənin qara əməlləri ilə qaçqın, didərgin ömrü yaşayan doğma xalqım Novruzun bəxş etdiyi ümidə söykənib qəmə və kədərə qalib gələcək.\nArtıq beş ildir ki, biz müqəddəs Novruz bayramını rəsmi dövlət bayramı kimi müstəqil Azərbaycan Respublikasının vətəndaşı olaraq qarşılayırıq. Əsrlər boyu Novruz bizim üçün təbiətin və ana torpağın oyanması, baharın gəlişi olmaqla yanaşı, həm də barış və saf niyyətlər bayramı olmuşdur. Bu əziz gündə xoşbəxt gələcək naminə Azərbaycan xalqına əbədi birlik və vətəndaş həmrəyliyi arzulayıram. Cəsur Azərbaycan əsgərinə bayram təbriki yetirərək arzu edirəm ki, o, müstəqillik qazanmış vətənimizin müdafiəsi, zəbt olunmuş torpaqlarımızın azad edilməsi uğrunda hünər və şücaəti ilə tariximizin yeni şanlı səhifələrini yazsın.\nÖlkəmizin hüdudlarından kənarda yaşayan soydaşlarımızı salamlayıram, xalqımızın haqq səsini dünya ictimaiyyətinə çatdırmaqda bütün azərbaycanlılara daha qətiyyətli və dəyanətli olmağı arzulayır, bu əziz bayram günündə onlara uğurlar diləyirəm.


17 Sentyabr 2019 15:43 | 2 410\nBu gün, 17 sentyabr 2019-cu il tarixdə Masallı rayon Gənclər və İdman İdarəsinin təşkilatçılığı ilə Masallı rayon Rəhim Tağıyev adına Tarix-Diyarşünaslıq muzeyində milli-mədəni irsin təbliği və təbiətin gənclər arasında tanıdılması məqsədi ilə “Tariximizi öyrənək və təbliğ edək” mövzusunda ekskursiya təşkil edilib.\nSİA-nın məlumatına görə, tədbirdə rayon Gənclər və İdman İdarəsinin rəisi Camal Manafov çıxış edərək iştirakçıları salamlamış və cənab Prezident İlham Əliyevin gənc nəslə xüsusi diqqət yetirdiyindən, onlara hər bir sahədə göstərilən diqqət və qayğıdan, Rrespublikada dövlət gənclər siyasətinin uğurlu inkişafından danışmış və qeyd etmişdir ki, bu günkü ekuskursiyanın əsas məqsəd yetişməkdə olan gənc nəslə Azərbaycanın tarixini tanıtmaq, keçmişə sevgi və qayğı aşılamaqdır. Azərbaycanın tarixini, mədəniyyətini, ədət-ənənələrini özündə ehtiva edən nümunələrinin öyrənilməsi və təbliği bu baxımdan xüsusi önəm daşıyır.\nSonra Masallı rayon Rəhim Tağıyev adına Tarix-Diyarşünaslıq muzeyin direktoru Əntiqə Tağiyeva bildirib ki,\nAzərbaycan Respublikasının Prezidenti cənab İlham Əliyev 2016-cı ilin sentyabrın 3-də Masallıya səfəri çərçivəsində Tarix-Diyarşünaslıq Muzeyinin açılışında iştirak edib. Həmin vaxt Azərbaycan Prezidenti rəmzi açılışı bildirən lenti kəsdi və muzeylə tanış olub.\nDövlətimizin başçısına məlumat verilib ki, Masallı Rayon Tarix-Diyarşünaslıq Muzeyi 1950-ci ildə yaradılıb və şəhər mərkəzindən 16 kilometr məsafədə yerləşən keçmiş məktəb binasında fəaliyyət göstərirdi. Ölkəmizdə muzey işinin yüksək səviyyədə təşkil olunması, bu sahədə daha modern layihələrin tətbiq edilməsi, ən əsası da əhali, xüsusilə də gənclər arasında tariximizə marağın artırılması ilə bağlı həyata keçirilən tədbirlərin geniş vüsət alması Masallı Rayon Tarix-Diyarşünaslıq Muzeyinin də fəaliyyətinin yenidən təşkili, muzeyin təyinatına uyğun yeni binada yerləşdirilməsi zərurətini yaratmışdı. 2014-cü ildə tikintisinə başlanan muzey binasında inşaat işləri bu ilin iyulunda başa çatdırılıb.\nMasallı Rayon Tarix-Diyarşünaslıq Muzeyinin əməkdaşı, bərpaçı rəssam Heyran Lələyeva gəncləri muzeydə olan eksponatlar ilə tanış edərək rayon ərazisində aparılan arxeoloji tapıntılar zamanı əldə olunmuş, tariximizi əks etdirən maddi-mədəniyyət nümunələri haqqında geniş məlumatlar vermişlər. Bundan başqa müəyyən dövrlərdə hazırlanmış zərgərlik, dulusçuluq, xalçaçılıq və s. əşyalar muzeydə nümayiş olunur. Muzeyin ekspozisiya zalında nümayiş olunan müxtəlif stendlər vasitəsilə rayonun sosial-iqtisadi inkişaf göstəriciləri, tarixi abidələri, görkəmli şəxsiyyətləri, qəhrəmanlıq göstərən şəhidləri barədə geniş informasiya əldə etmək mümkündür.


Fuad Qəhrəmanlı azadlıqda\nFuad Qəhrəmanl, 9 sentyabr 2011\nAXCP sədrinin keçmiş müavini Fuad Qəhrəmanlının inzibati cəzası noyabrın 30-da başa çatıb. O, sərbəst buraxılıb. Bu barədə Fuad Qəhrəmanlı özü AzadlıqRadiosuna bildirib.\nO, oktyabrın 31-də Nərimanov rayon Məhkəməsinin qərarı ilə 30 sutka inzibati həbsə məhkum edimişdi.\nMəhkəmə F.Qəhrəmanlını İnzibati Xətalar Məcəlləsinin 510-cu (xırda xuliqanlıq) maddəsini pozmaqda təqsirli bilmişdi.\nAXCP üzvlərinin saxlanmasını 19 oktyabrda keçirdiyi aksiya ilə əlaqələndirir. Hökumət isə vətəndaşların əqidələrinə görə təzyiqlərə məruz qalmadığını bildirir.


Narkotik satan dəstə saxlanıldı- Fotolar\nNarkotik satan dəstə saxlanıldı - Fotolar\n13:57 / 27 02 2021 |\nSəbail RPİ və 9-cu PB əməkdaşları tərəfindən keçirilən növbəti əməliyyat nəticəsində özünü “Alı” kimi təqdim edərək narkotik vasitələrin satışı ilə məşğul olan vətəndaş Allahverdi Orucov tutulub.\n"Rupor" xəbər verir ki, DİN-in mətbuat xidmətindən verilən məlumata görə, onun üzərinə və idarə etdiyi avtomobilə baxış zamanı 11 büküm satış üçün qablaşdırılan narkotik vasitə olan heroin və psixotrop maddə metamfetamin, Abşeron rayonunda yaşadığı mənzilindən isə 5 kiloqram qurudulmuş marixuana aşkar edilərək götürülüb. A.Orucov ifadəsində paytaxt və ətraf ərazilərdə narkotik vasitələrin satışı ilə məşğul olduğunu etiraf edib.\nQeyd edək ki, bir neçə gün əvvəl Səbail Rayon Polis İdarəsinin (RPİ) Narkotiklərlə Mübarizə və 9-cu Polis Bölməsinin (PB) əməkdaşları tərəfindən həyata keçirilən əməliyyat zamanı narkotik vasitələrin qanunsuz dövriyyəsi və satışı ilə məşğul olan Nurlan Kişiyev və Nicat İmanquliyev saxlanılıb.\nƏməliyyat nəticəsində narkotik vasitələrin satışı ilə məşğul olan vətəndaş Nicat İmanquliyevin yaşadığı evdən ümumi çəkisi 2 kiloqramdan artıq olan narkotik vasitə olan heroin aşkar olunaraq götürülüb. N.İmanquliyev ifadəsində narkotik vasitələri satış məqsədi ilə “Alı” adlı şəxsdən əldə etdiyini bildirib.


Əhalinin yüksəkkeyfiyyətli yerli heyvandarlıq məhsulları ilə təminatı diqqət mərkəzindədir - serqqapisi.az\nMuxtar respublikamızın digər rayonlarında olduğu kimi, Babək rayonunda da bu sahədə mühüm işlər həyata keçirilir, süni mayalanma tədbirləri, arıların qeydiyyata alınması və dərman preparatlarının vaxtaşırı olaraq sahibkarlara paylanılması, xırda və iribuynuzlu heyvanların, eləcə də quşların peyvəndlənməsi diqqət mərkəzində saxlanılır.\nBaytarlıqda son illər aktual olan məsələlərdən biri də süni mayalanma ilə bağlıdır. Çünki inkişaf etmiş ölkələrdə bu üsulla iribuynuzlu və xırdabuynuzlu heyvanların, hətta arıların belə, cins tərkibini dəyişmək mümkündür. Burada əsas məqsəd məhsuldarlığı artırmaqdır. Mövzu ilə bağlı suallarımızı cavablandırmaq və oxucularımızı da məlumatlandırmaq üçün Babək Rayon Baytarlıq İdarəsinin rəisi, Naxçıvan Muxtar Respublikasının Əməkdar kənd təsərrüfatı işçisi Cəlal Həsənova müraciət etdik.\nMüsahibim bildirdi ki, indi ölkəmizdə və muxtar respublikamızda süni mayalanmanın tətbiq edilməsi üçün dövlət tərəfindən hər cür şərait yaradılıb. Süni mayalanma məntəqələrinin fəaliyyətinin təmin olunması, bu yolla doğulan hər baş buzova görə əlavə subsidiyanın verilməsi fermerlərin heyvandarlığa marağını daha da artırıb. Babək rayonu muxtar respublikanın böyük yaşayış məntəqələrindəndir və burada kənd təsərrüfatının əkinçilik, heyvandarlıq, arıçılıq, quşçuluq sahələri inkişaf etdirilir. Hazırda rayonda 15 mindən çox iribuynuzlu, 143 minə yaxın xırdabuynuzlu heyvan, 330 minə yaxın quş, 15 minə yaxın arı ailəsi saxlanılır. Heyvanlar arasında baytarlıq tədbirlərinin aparılması ilə yanaşı, süni mayalanmanın da uğurla tətbiq edilməsi qarşımızda duran əsas vəzifələrdən biridir. Bu sahədə rayonda da mühüm uğurlar əldə edilib. Belə ki, təsərrüfatlarda saxlanan 15 mindən artıq iribuynuzlu heyvanın 9 faizdən çoxu bir il ərzində süni mayalanma yolu ilə alınmış cins buzovlardır. Bu da göstərir ki, bir neçə il ərzində rayonda mal-qaranın cins tərkibi tamamilə yaxşılaşacaq.\nCəlal Həsənov onu da diqqətimizə çatdırır ki, süni mayalanmanın tətbiqinə muxtar respublikamızda ilk dəfə 2002-ci ildə elə Babək rayonundan başlanılıb və artıq bəhrələrini verməkdədir. Məsələn, təsərrüfatlarımızda bəslədiyimiz yerli cinsdən olan qaramal bir gündə 3-6 litr arasında süd verirsə, süni mayalanma yolu ilə doğulan düyədən 15-17, hətta bəzən 20 litr süd sağmaq mümkündür. Bu yolla doğulan buzovlar ətlik istiqamətdə də olduqca faydalıdır. Əvvəllər fermer il ərzində bəslədiyi dananı kəsdiyi zaman 100-120 kiloqram ət əldə edirdisə, süni mayalanmadan doğulan 1 yaşındakı buzovdan 300-350 kiloqram məhsul əldə edir. Məlumat üçün deyim ki, birinci dəfə süni mayalanmadan doğulan buzovun 25 faiz cins tərkibi dəyişilir. Gələcəkdə həmin buzova süni mayalanma tətbiq edilərsə və bala verərsə, onun da cins tərkibi 50 faiz dəyişilmiş hesab olunur.\nMüsahibim deyir ki, süni mayalanmanın aparılması üçün lazım olan bütün avadanlıqlar dövlətimiz tərəfindən idarəyə pulsuz olaraq verilib. Biz də yerlərdəki mütəxəssislərimizi bu avadanlıqlarla təmin etmişik. Süni mayalanmanın toxumları isə qonşu ölkələrdən gətirilir. Muxtar respublikamızda südlük istiqamətdə “Holşteyn-friz”, eləcə də südlük və ətlik istiqamətdə daha məhsuldar olan “Simmental” cinslərinin toxumlarından istifadə olunur. Ölkə başçısının müvafiq sərəncamına uyğun olaraq süni mayalanma yolu ilə doğulmuş hər baş buzova görə 100 manat həcmində subsidiyanın müəyyən olunması yüksək məhsuldarlığı olan heyvanların baş sayının, həm də heyvandarlıq məhsulları istehsalının artırılmasına və keyfiyyətinin yüksəldilməsinə şərait yaradıb. Dövlətin istəyi budur ki, sahibkar qazansın, bol məhsul istehsal olunsun. Son illərdə bu sahənin inkişafında atılan mühüm addımlardan biri ölkə başçısı cənab İlham Əliyevin 2018-ci il 22 fevral tarixdə imzaladığı “Naxçıvan Muxtar Respublikasında heyvandarlığın inkişafı ilə bağlı əlavə tədbirlər haqqında” Sərəncamdır. Dövlət sənədinin icrası məqsədilə muxtar respublikamızda Süni Mayalanma Mərkəzinin yaradılmasına başlanılıb. Tikintisinə 3 milyon manat vəsait ayrılan mərkəz Azərbaycanda fəaliyyət göstərən ikinci Süni Mayalanma Mərkəzi olacaq. Bu, ölkə Prezidentinin heyvandarlıqla məşğul olan sahibkarlara göstərdiyi diqqətin növbəti təzahürüdür. Əvvəllər süni mayalanma toxumları başqa ölkələrdən gətirilirdisə, artıq buna ehtiyac olmayacaq. Onu da qeyd edim ki, mərkəzdə südlük və ətlik-südlük istiqamətində “Holşteyn-friz”, “Simmental”, “Qafqaz camışı”, “Balbas”, “Mazex”, “Romanov”, “Hələb”, “Saanen” və yerli cins iri və xırdabuynuzlu törədicilər saxlanılır. Süni mayalandırmada südlük istiqamətdə “Holşteyn-friz”, südlük-ətlik istiqamətdə “Şvis”, ətlik istiqamətdə “Aberdin Anqus”, “Limuzin”, “Şarolle”, ətlik-südlük istiqamətdə isə “Simmental” cinsli törədici toxumlarından istifadə olunub.\nCəlal Həsənov deyir ki, əvvəllər süni mayalanma materiallarının qonşu ölkələrdən gətirilməsində çətinliklər yaranırdı. Əldə olunan həmin toxumların saxlanılma şəraitində də müəyyən problemlər mövcud idi. Artıq yeni mərkəzdə toxum istehsalı da aparılacağı üçün həmin problemlər ortadan qaldırılacaq. Burada təkcə iribuynuzlu deyil, xırdabuynuzlu heyvanların, quşların, hətta arıların da cins tərkibləri yaxşılaşdırılacaq. Sevindirici haldır ki, bundan sonra azot istehsalı da daxil olmaqla, bütün materiallar yerli istehsal hesabına həyata keçiriləcək.\nBütün bunlar deməyə əsas verir ki, muxtar respublikada heyvandarlığın inkişafı məqsədilə qəbul edilmiş Dövlət proqramlarının uğurlu icrası və görülən digər mühüm işlər daxili bazarın keyfiyyətli heyvandarlıq məhsulları ilə təmin olunmasına, eyni zamanda həmin məhsulların ixracına geniş imkanlar açır.


Limonlu-kokoslu tort resepti - FOTO RESEPT » DADLI.Az - Dadlı Reseptlər, Tort Reseptləri, Asan Yemek Reseptleri\nLimonlu-kokoslu tort resepti - FOTO RESEPT\nReseptin məlumatları Baxış sayı: 16861\nTarix : 26.12.2015, 11:00\nxəmir (6 korj):\n1/4 st. limon şirəsi\nHər korj üçün 1 yumurta, 1 x.q. şəkər tozu və 1 x.q. un götürün. Hər korj üçün bu ərzağı ayrıca çalıb 180 dərəcə qızdırılmış sobada bişirin.\nLimon şirəsinə şəkər tozu və limon sedrası əlavə edib ocağın üstünə qoyun. Qaynara düşəndə götürün. Yumurtaları çalın, çalmağı dayandırmadan qaynar limon şirəsini nazik axınla əlavə edin. Yenidən ocağın üstünə qoyun, qarışdırın, qaynara düşəndən sonra 5 dəqiqə, qatılaşanacan qarışdıraraq bişirin, başqa təmiz qaba tökün, üzərinə plyonka çəkib soyudun.\nHər biskvit korjunun üzərinə limonlu kurd çəkib kokos yonqarı səpin.\nSonuncu biskvitin üzərinə limonlu kurd çəkmək ləzım deyil.\nJelatini qablaşdırmasında göstərilən qaydada suda isladın. Şişəndən sonra ocağın üstünə qoyun, qaynara düşəndə götürün. Qaymağı çalın, jelatinlə birləşdirin, tortun üzərinə və kənarlarına bu qarışığı çəkin. Tortun üzərinə limonlu kurd çəkin.\nYarım stəkan kokos yonqarını 180 dərəcə qızdırılmış sobada qızılı rəng alanadək qovurun.\nBunu tortun kənarlarına səpin. Tortun üst hissəsində, kurdun kənarı ilə kremdən halqa çəkin, ortasına limon dilimləri qoyun.\nEtiketlər: limon, üzərinə, qoyun, limonlu, şəkər, götürün, ocağın, çəkin, kokos, üstünə, yumurta, Tortun, yonqarı, səpin, sedrası, düşəndə, kənarlarına, çəkib, sonra, qaynara\nLimonlu piroq resepti- FOTO RESEPT


Dietoloq idman zallarında içilən protein və kokteyllərin zərərindən danışdı - "Qətiyyən olmaz!" | TurpKimi.com\nDietoloq idman zallarında içilən protein və kokteyllərin zərərindən danışdı - "Qətiyyən olmaz!"\nİdman salonlarında yanlış yolla və pəhrizlərlə arıqlamağın mənfi nəticələri...\n27.05.2019 01:44 5 dəq oxuma\nGünümüzün ən aktual mövzularındandır arıqlamaq. Kimisi internetdən tapdığı pəhrizlə, kimisi ac qalmaqla, kimisi də idman edib bir çox yanlışlara yol verməklə və sadalamadığımız bir çox üsullarla arıqlamağa cəhd edir. Amma bu cəhddən, itirilən zaman və sağlamlıqdan başqa bir şey deyil. Kökəlmənizin səbəbi var, ilkin onu araşdırıb tapmaq lazımdır. Lakin kökəlmək təkcə qadınları deyil, kişiləri də narahat edən problemlərdən biri olduğu üçün idman zallarında verilən bir çox məsləhətlər sağlamlığa ciddi təhdiddir.\nHəkim dietoloq Lalə Cəfərli TurpKimi.com-a verdiyi açıqlamasında idman salonlarında gənclərə təqdim edilən arıqlama üsullarının mənfi təsirlərindən danışıb. Həmçinin dietoloq bildirib ki, heç kim ancaq qarabaşaq və toyuq əti yeməklə arıqlaya bilməz:\n“Arıqlamaq istəyənlər üçün qarabaşaq ilə toyuq əti yazırlar. Hər kəsə qarabaşaqla toyuq yemək olmaz. Elə insan var ki, onun toyuğa qarşı allergiyası var. Pəhriz kimi qarabaşaqla toyuğu yazırlar və görürlər ki, bu insan arıqlamır. Bir müddət yedikdən sonra insanın böyrəyində, orqanizmində problemlər yaranmağa başlayır. İnsan nə qədər qarabaşaq-toyuq yeyər, iyrənir axı?! Yaxud insan qarabaşaq-toyuqla necə arıqlaya bilər?\nBəzən pasiyentlərə duzsuz pəhrizlər də yazırlar. Duzsuz pəhrizlər bədəndə kalium-natrium balansını pozur. Kalium-natrium balansı isə ürəyin fəaliyyətində iştirak edən ən vacib elementlərdən biridir. Duzsuz pəhriz gələcəkdə ürəyin işinə təsir edəcək. Bədən birinci susuzlaşacaq, sonra güclü şişkinlik əmələ gətirəcək. Ümumiyyətlə, həyatda orqanizmimiz üçün vacib olan hər şeylə qidalanmalıyıq. Allah bunu yaradıbsa, demək qidalanmaq lazımdır. Elə insan var arıqlamaq üçün gündə 1 kq qreyfrut yeyir. İstəyirsən gündə 5 kq qreyfrut və ya 5 kq ananas ye, nə qədər ki, sən artıq çəkinin səbəbini tapıb problemi həll etməmisənsə, arıqlamayacaqsan”.\nLalə Cəfərli böyrək daşlarına səbəb olan, istər qadınlarda, istərsə də kişilərdə hormonal problemlərə gətirib çıxaran arıqlama üsulundan da danışdı:\n“Günümüzdə ən çox rastlaşdığımız problemlərdən biri gənclər arasında böyrək daşlarının yaranmasıdır. Gənclər gedib daşını parçalayır və əksəriyyət böyrək probleminə görə xəstəxanalardadır. Çünki arıqlamaq üçün bütün günü protein və kokteyllər içirlər. Yaxud trenajor zallarında bəzi hormonal dərmanlardan istifadə edirlər, hansı ki, hormonal balansı tamamilə sıradan çıxarır. Qətiyyən olmaz! Nə edirsinizsə edin, əgər daimi olmasını istəyirsinizsə, onu sağaldaraq etmək lazımdır. Məsələn; mənim tiroidim işləyirsə, əlavə eritrok içərək onun gücünü artırmağa deyil, səbəbini taparaq normal işləməsinə şərait yaratmaq lazımdır. Amma tiroidi güclə, qovmaqla işlətmək olmaz. Bir müddətdən sonra artıq onun işi tamamilə dayanacaq.\nBundan başqa, idman salonlarında tərəziyə çıxarkən çəki atmaq üçün çox vaxt hormonal həblərdən istifadə olunur. Bu, bodybuilding idman növü ilə məşul olan idmançıların işidir. Onlar yarışa çıxmaq üçün ziyan olduğunu bilə-bilə bunu etməyə məcburdurlar, çünki qalib gəlməlidirlər. Amma bizim adi cavan gənclərimiz də testeron və eritroks kimi dərmanlardan istifadə edirlər ki, dərialtı piy qatı getsin. Gənclər başa düşmür ki, o məşqçinin işi olduğu üçün öz sağlamlığı bahasına, yarışda qalib gələ bilsin deyə həmin həblərdən istifadə etməyə məcburdur. İdmanla məşğul olan cavanlarımızı düzgün yönəltmək lazımdır ki, axı, bu sənin işin deyil. İdman həyat tərziniz olsun, bədənə ziyan vurmadan, hormonal balansı pozmadan arıqlayın ki, bütün orqanizm zərər görməsin. Hormonal həblərdən istifadə etməklə nəticəni 2 ay əldə saxlayacaqsınız, halbuki həmin bədən quruluşundan heç bir yarışda istifadə etməyəcəksiniz. Lakin həbləri saxlayandan sonra 5 qat artıq şişəcəksiniz.\nBütün bu sadaladıqlarım insanlara ciddi şəkildə ziyandır. Böyrəyi, qara ciyəri və digər orqanları sıradan çıxardır”.\nDietoloqun idman edərək həm arıqlamaq, həm də əzələ yığmaq istəyənlərə tövsiyyəsi belə oldu:\n“İlk olaraq onlarda artıq çəkini yaradan səbəbi tapmaq lazımdır. Ondan sonra sağlam həyat tərzinə riayət edilməlidir. Məsələn; məşq zallarına idman etməyə gedə bilərlər. Kimin ona imkanı yoxdursa, gündə 1 saat yürüş edə, çıxıb gəzə bilər. Ümumiyyətlə, nə edirlərsə etsinlər, yarıda qoya biləcəkləri bir işlə məşğul olmasınlar, yarımçıq qalacaq idman növü seçməsinlər. Məsələn; çox vaxt qadın pasiyentlərimə deyirəm ki, bu gün məşğul olduğunuz idmanı nə vaxtsa yarımçıq qoyacaqsınızsa, ən yaxşısı evdə doyunca rəqs etməkdir. Daha sonra gündəlik həyat vərdişlərini dəyişdirsinlər, ən azı bundan başlamaq lazımdır.\nƏgər 10 kq-a yaxın artıq çəkin varsa, idman zalına getmək olar, yox 10 kq-dan çox artıq çəkin varsa, yəni çəkin 20-30 kq artıqdırsa, arıqlamağa idman zalından başlamaq düzgün deyil. Çünki 10-dan çox olan artıq çəkinin çox ciddi problemləri, səbəbi var. O səbəblər kökündən həll olunmalıdır. O sizə dönüşü olmayan elə bir fəsad verə bilər ki, həmin fəsadı ömür boyu çalışsanız, düzəltmək mümkün olmaz. Bunun üçün birinci, mütləq artıq çəkini atmaq lazımdır, ondan sonra idmanla məşğul olmaq olar. Lakin 150 kq-lıq pasiyentlərə idman qətiyyən olmaz. Heç onlara yürüməyə belə icazə vermirəm, çünki onların hormonal balansı qaydasına qoyulmalıdır ki, oynaqlar zədə almasın, ürək, qan-damar sistemi yüklənməsin. Bir müddətdən sonra yavaş-yavaş ən sadədən – yürüşdən başlamaq olar. Yürüş o demək deyil ki, bütün günü qaçasan?! Xeyr! Yürüş, tənginəfəs olmayacağın sürətdə yerimək və oksigen qəbul etməkdir.\nQeyd edim ki, bütün reaksiyalar oksidləşmə prosesi zamanı gedir, sürətlənir. Adi elementar bir şey: kömür necə alışıb yanır? Kömürü yandırmaq üçün üfürürük, düzdü? O da alışıb yanmağa başlayır. Bizə arıqlamaq üçün əzələni məhv etmək deyil, əzələ qatını artırmaq lazımdır. Nə qədər ki, əzələ kütləsi çoxdur, o qədər maddələr mübadiləsi sürətlə işləyir. Və əzələ kütləsi artıqca maddələr mübadiləsi sürətlənəcək. Sürətləndisə piy qatı yanmağa başlayacaq. Bunun üçün qidalanma tam olmalıdır. Qidanın kalorisinin azlığı ilə deyil, düzgün qida rejiminə uyğun qidalanmaq lazımdır.\nƏgər siz qidalanmadan idmanla məşğul olursunuzsa, əzələ lifləri parçalanır. Əzələ yaratmaqla arıqlamaq arasında yerlə göy qədər fərq var. Onlar bir-birinin əksi olan bir prosesdir. Adətən əzələ kütləsini yığmaq üçün ağırlıqlar qaldırır, bu tipdə bəzi məşqlər edirik. Həmin o məşqlər zamanı bizdə əzələ lifləri parçalanır və qopurlar. Qopduqdan sonra onlar daha güclü bir bağla bərpa olunurlar. Onun daha güclü bir bağla bərpa olunması üçün çox yaxşı, yüksək kalorili, protein tərkibli qidalar qəbul etmək lazımdır. Odur ki, siz ac qalmaqla həm idman edib əzələ yığmağa, həm də arıqlamağa çalışırsınızsa, bu zaman sizdəki qopmuş əzələ lifləri bərpa edilməmiş olur. Eyni zaman stresdən bədəndə insulinin səviyyəsi yüksək qalır deyə, nə əzələ lifi bərpa olunur, nə də piy hüceyrələri parçalanır. Arıqladığınızı göstərən səbəb isə əzələdən itirdiyiniz kütlə və bədəndəki maye olur. Nəticə etibarı ilə gəlib o səviyyəyə çıxırsınız ki, pəhriz saxlamağı və idman etməyi tamamlamış olursunuz, lakin idmanı saxlayan kimi və ya 2 gün qonaqlıqda olarkən dərhal 5 kilo kökəlmiş olacaqsınız. Bu, orqanizmin günahı deyil, o sizin günahınızdır ki, onu düzgün yönəltməmisiniz. Nəyi eşidiriksə, onu etməmiz düzgün deyil. Hər şeyi köklü şəkildə həll etmək lazımdır”.


PUTİN ÇİNLƏ HARAYADƏK YÜRÜYƏ BİLƏCƏK? –Qərbə qarşı oyun Putin Rusiyası üçün qumar ola bilər » Anaxeber.info online xəbər portalı\nNİYƏ TÜRKÜN TÜRKDƏN BAŞQA DOSTU YOXDUR? –Bir ay əvvəl Türkiyədə keçirilən sorğu maraqlı nəticələr ortaya çıxarıb - ARAŞDIRMA\nBinəqədidə YAP namizədləri ilə görüş keçirildi\nPutin dövlət şurasını özü üçün hazırlamır ki?\nBakıda uşaq evində azyaşlını döyən müəllim işdən çıxarıldı -VIDEO\nUkrayna Baş nazirini kim istefaya göndərdi? – ŞOK DETALLAR\nƏrdoğan tələb etdi, Merkel razılaşdı - Afinaya zərbə\nSiyasi Büro üzvü ola bilməyən Morqun – onun yüksəlişini Andropov əngəlləyib\nMingəçevirin ən real namizədi platformasını açıqladı – VİDEO\nYunis Səfərov məhkəməsində videoçəkiliş istəyir\n“TÜRKİYƏ İKİNCİ İRANA ÇEVRİLİR” –Yəhudi nəşri Ankaranın İsrailin təhdidləri siyahısına əlavə edildiyini yazdı\nTarix: 13-06-2019 10:11\n“Project Syndicate”, 10.06.2019\nÇin prezidenti Si Szinpin ötən həftə Rusiyada idi. O, Moskvada Vladimir Putinə panda bağışlayıb. Sankt-Peterburqda, 1917-ci ildə bolşevik inqilabının başlanğıc atəşini açan “Avrora”ya minib və Putinlə birlikdə çay gəmisində axşam gəzintisinə çıxıb. Sankt-Peterburq İqtisadi Forumunda isə Fyodor Dostoyevskinin sözlərini sitat gətirib.\nBir zamanlar çinli vəzifədaşı ilə əlaqələrini “dahiyanə” adlandıran ABŞ prezidenti Donald Tramp hazırda Çinə qarşı ticarət müharibəsi aparır, odur k, Si yeni “yaxşı dost”a möhtacdır. Öz sözlərinə görə, o – Putindir. Amma bu qarşılıqlı sevgi, həqiqətən, Rusiyanın maraqlarına uyğundurmu?\nSözsüz, bu, yeni inkişaf deyil. Son altı ildə Putin və Si ən azı 30 dəfə görüşüb, onların ölkələri arasında illik ticarət dövriyyəsi isə 100 milyard dollardan çoxdur. Ancaq ikitərəfli əlaqələr son vaxtlar əhəmiyyətli dərəcədə dərinləşib; bu, kənd təsərrüfatından tutmuş texnologiyaya qədər olan bütün sahələri əhatə edən 25-dən çox ticarət və digər razılaşmalarla sübut olunub. Hər iki lider, ölkələrinin artıq həmişəkindən daha yaxşı şərtlərdə olduğunu düşünür.\nRusiya üçün Çinlə daha sıx əlaqələr, şübhəsiz, cazibədardır. Krımın ilhaqından sonra Rusiyaya tətbiq olunan beşillik beynəlxalq sanksiyaların ardınca Sinin vədləri və xoş görünüşü ilə təzyiq sanki azalır. Ancaq Putinin Siyə tam inanmasından öncə 1960-cı illərdəki sovet dissident mahnılarını xatırlamaq yaxşı olardı: “İnsanlar qardaşdır; çinliləri qucaqlayacağam”. Bu, Rusiya-Çin birliyi yaratmaq cəhdlərinin məyusedici keçmişinə işarədir.\n1950-ci illərin əvvəllərində Kommunist Partiyası Çində hakimiyyətə gəldikdən sonra SSRİ ilə ittifaq qurub.Ancaq əlaqələr hər zaman gərgin idi, çünki Stalin və Mao Zedun beynəlxalq kommunist hərəkata rəhbərlik etmək üçün yarışırdılar. Stalin üstün tərəf olsa da, Mao kommunist rejimlərin kapitalist Qərbə qarşı vahid cəbhə yaratmalı olduğunu bilirdi.\nBuna görə də, Mao 1956-cı ildə, Stalinin ölümündən üç il sonra Nikita Xruşşovun öz sələfini pisləməsindən bir qədər incidi. Xruşşov Stalinin yüksək statusuna necə meydan oxuya bilərdi (yəni Maonu da bənzər təhlükə ilə təhdid edirdi)?\nSovet İttifaqı Çin ixracının 60% -ini təşkil etsə də, gərginlik onilliklər boyu böyüyüb.\nBu gün Putin və Si, Birləşmiş Ştatlar və Qərbə meydan oxumada qlobal liderlik uğrunda yarışır və hər ikisi də amansız sələflərinə istinad edir. Fərq budur ki, Rusiya iqtisadiyyatı Qərb sanksiyaları və Putinin pis idarəçiliyindən əziyyət çəkir, Çin lideri isə üstün durumdadır.\nİndiyə qədər bu, Rusiya üçün heç bir ciddi problem yaratmayıb. Rusiyanın telekommunikasiya şirkəti olan MTS və “Huawei” arasında gələn il Rusiyanın gələcək nəsil 5G şəbəkələrini inkişaf etdirmək üzrə müqavilə, əlbəttə, qarşılıqlı faydalıdır. Lakin bu razılaşma Çini Qərb təzyiqindən sığortalamağa yönəlib. ABŞ administrasiyası “Huawei”-ni milli təhlükəsizliyə təhlükə törətməkdə ittiham edib.\nHər iki tərəfin fikrincə, Çinin iqtisadi gücü və Rusiyanın siyasi cəsarətinin birləşməsi ABŞ-a müqavimət göstərməyə kömək etməlidir. Ancaq ruslar və çinlilərin bir-biri sevmələri barədə çox az sübut var. Əksinə, hər biri digərinə yuxarıdan aşağıya baxır, Rusiyanın bu rəqabətdə qələbə ehtimalı kabusdur.\nBir neçə il öncə Sibir sərhədində, Blaqoveşensk şəhərində, Çinin Heyhe şəhərindən təxminən yarım mil uzaqlıqda bu dinamikanı seyr etmişəm. 150 il əvvəl Blaqoveşensk Çinin bir parası idi. Daha sonra kazaklar Çinin Çöl Mancuriya əyalətinin ərazilərini rus çarının nəzarətinə veriblər.\nBlaqoveşenskin diyarşünaslıq muzeyi şəhərin inkişafını kazak işğalı ilə əlaqləndirir. Ruslar, göründüyü kimi, hələ də özlərini ali Qərb irqi kimi görürlər.\nHeyheyə gəlincə, postsovet böhranı zamanı acından ölməkdə olan ruslara ucuz mal satmaqla zənginləşib. Onun öz tarix muzeyi kazakları “tüklü barbarlar” kimi və Rusiyanın Uzaq Şərq şəhərlərinin tarixi Çin adlarını təqdim edir: Blaqoveşensk – Haylanpao, Vladivostok – Hayşenvay və Saxalin – Kuye.\nYerli davranış bu perspektivləri əks etdirir. Gəmi limanında ruslar vodka və şokoladı Heyheyə ixrac edən çinli tacirlərə lağ edir, çinlilərsə ruslara əsla əhəmiyyət vermirlər. Onlar Rusiya meşələrinin resurslarını ekoloji problemləri tamamilə nəzərə almadan, kiçik bir Afrika ölkəsindəki kimi, mənimsəyirlər.\nPutin əlində zəif kartlar tutur. Böyük saydığı hadisələr Putinə xoşbəxtlikdən daha çox başağrısı gətirib.\nƏslində, böyük strategiya Putinə xas deyil. Uzunmüddətli perspektivə sahib olan Çin liderləri ondan fərqlənirlər. Si də istisna deyil. Qərbə qarşı oyun Putin Rusiyası üçün qumar ola bilər və o, tezliklə buna heyfsilənəcək.\n“Özünə hörmət edən Rauf Arifoğluna səs verər?”-Aslan İsmayılov\n“Heç bir namizəd qarşımızda dura bilməyəcək”\nABŞ Azərbaycanın artan rolunu nəzərə alır, Clark Cooper\nQələbənin iyi və dadı: onu “General...”lar “Zeytun”luqdan keçirib “Zığ yolu”ndan “Gəncə”yəcən qeyd edəcəklər!\nMəmur övladlarının 100 milyon dollarlıq lobbi oyuncaqları\n35 saylı dairənin ümid yeri İqbal Ağazadə\nDövlət İmtahan Mərkəzi gələn il keçiriləcək imtahanlarla bağlı açıqlama yaydı –Qrafik\nMedvedev niyə məhz Putinin bu sözlərindən sonra İSTEFA VERDİ? - ŞOK DETALLAR\nMənzillərini sığortalamayanlar cərimələnəcək? – Mikayıl Cabbarov aydınlıq gətirdi\nMedvedyevin varisi kimdir: güclü natiq, sərt rəhbər və... - Dosye\nYaqodanı ölüm poliqonuna çevrilən bağında güllələyiblər – Yejov isə ucaboy məhbusları şəxsən öldürürmüş\nŞƏKİNİN AÇILMAYAN “SEÇKİ BƏXTİ” - Yenəmi Cavanşir Feyziyev?...\nVLADİMİR PUTİNİN 2024 SSENARİLƏRİ:rusiyalı politoloqun proqnozları doğrulur\nAşıq Ədalət Dəlidağlı: “Məni ora dostum dəvət etmişdi, İqbal müəllim də dəvət eləsə gedərəm”\nSənədsiz evlərin sahiblərinə şad xəbər - problem həll olunur\nTürkiyə müsəlman ölkəsinə muzdlu silahlılar yeritdi – Böyük müharibə hər an BAŞLAYA BİLƏR\nAzərbaycanda çox sayda adama "xərçəng" diaqnozu qoyan həkimlər həbs olunub\n“HAMAM TURİZMİ”, “QUŞ GÖZLƏMÇİLİYİ”... - Dövlət Turizm Agentliyinin tender pullarını nəyə xərcləyir?\nRusiyanın yeni baş naziri o ola bilər\nHürrü Əliyevin namizədliyi qeydə alındı\nQida agentliyindən Prezidentə şikayət\nTiflisdə kazinoda 270 min dollar uduzan deputat oğlu da seçkiyə qatılıb\n"İRAN QARIŞSA, RUSİYA NƏ EDƏCƏK?"\nAzərbaycan Azad Respublikaçılar Parytiyasının (AARP) seçki qərargahının toplantısı keçiriləcək\nGəncəlilər Naqif Həmzəyevin namizədliyini özlərinə təhqir bilirlər- ŞOK MÜRACİƏT\nGəncə Texnologiya Universitetində korrupsiya faktları – UNİVERSİTETİN TƏLƏBƏSİ ÖLKƏ BAŞÇISINA MÜRACİƏT ETDİ / VİDEO\nDemokratik düşərgənin Mingəçevirdən olan namizədi qeydiyyata alındı


Biz millət vəkilləri buna heç bir şəkildə icazə verməməliyik » Bizim analoqumuz yoxdur!\nƏSAS SƏHİFƏ Siyasət / Dünya Biz millət vəkilləri buna heç bir şəkildə icazə verməməliyik\nHər şeydən öncə təhlükəsizlik gəlir. Bölgədə bundan çox heç nəyə ehtiyac ola bilməz. Yaşadığımız bu cür şəraitdə bu lüks nəyə lazımdır? Yolverilməzdir, bizim üçün uyğun deyil", - bu sözləri Ermənistanın aravot.am portalına müsahibəsində qondarma “DQR” Məclisinin üzvü, “88 hərəkatı”nın rəhbəri Eduard Aqabekyan deyib.\nO, hökumət nümayəndələri üçün alınmış lüks avtomobillərin əbəs yerə olduğunu bildirib:\n"O pulu digər sahələrə yönəltmək olardı."\nMaşınlara böyük məbləğ xərcləmək bizi çətinliklərə məruz qoyur. Tamamilə səhv addımdır. Biz millət vəkilləri buna heç bir şəkildə icazə verməməliyik. Hökumət rəsmiləri köhnə avtomobillərlə də gəzə bilərlər”.\nQeyd edək ki, bir müddət öncə qondarma rejimin rəhbərliyi "hökumət"in yüksək vəzifəli məmurlarının yeni avtomobillərlə təmin olunması barədə qərar çıxarmışdı.publika.az\nHikmət Hacıyev:"Qondarma rejimin təmsilçisinin iştirakının qarşısı alınıb”.\nAnaloq.az - 1-05-2017, 17:00\nBu qaçqınlar axtarışdadır\nAnaloq.az - 15-05-2016, 14:30\n"Millət vəkillərinin hamısının toxunulmazlığı ləğv olunsun" - Sensasion təklif\nAnaloq.az - 18-03-2016, 03:05


Bakı 2015 – cüdoçularımızdan ilk qelebeler (CANLI, YENİLƏNİB, FOTO) - Azadlıq Xeber\nBakı 2015 – cüdoçularımızdan ilk qelebeler (CANLI, YENİLƏNİB, FOTO)\n13:30 xeber – Bu gün keçirilən cüdo üzrə yarışlarda daha bir neçə idmançımız mübarizəyə qoşulub. Cüdoçumuz Nicat Şıxəlizadə (66 kq) yarışda ilk qələbəsini qazanıb. Türkiyəli Sinan Sandalı ipponla məğlub edib. Qadın cüdoçumuz Səkinə Zairova (52 kq) isə İsrail idmançısı Roni Şvarça məğlub olub.\nYarışda 60 kiloqram çəki dərəcəsində mübarizə aparacaq cüdoçumuz İlqar Müşkiyevin ilk rəqibi müəyyənləşib. İspaniyalı Fransisko Qarriqos İsrail təmsilçisi Alon Raxima qalib gələrək səkkizdəbir finalda İlqar Müşkiyevin rəqibi olub.\nAişə Qurbanlı (48 kq) rusiyalı Kristina Rumyançevanı məğlub edərək səkkizdəbir finala adlayıb. Saat 12:16\nBirinci Avropa Oyunlarında cüdo yarışlarına start verilib. Cüdo yarışlarının ilk günündə kişilər arasında 60, 66, qadınların mübarizəsində isə 48, 52 və 57 kiloqram çəki dərəcələrində idmançılar Heydər Əliyev adına İdman Sarayında tatami üzərinə çıxırlar.


Bədii əsərləri tərcümə edən maşınlar nə vaxt olacaq?\n2021, 24 Oktyabr, bazar, Bakı vaxtı 20:36\nGoogle tərcümələri bu vaxtadək lağlağılara və lətifələrə çox qida verib. Buna baxmayaraq ekspertlər fəaliyyətsiz dayanmırlar. Ən maraqlısı və həyəcanvericisi isə budur ki, hazırda bədii ədəbiyyatın maşınla tərcüməsi sahəsində böyük irəliləyiş əldə olunub.\nMaşın tərcüməsi və onun inkişafı barədə materialları dərc edən Slator saytı bu dəfə bədii ədəbiyyatın maşınla tərcüməsinin hazırkı vəziyyətindən bəhs edir.\nMəqalədə deyilir ki, hazırda maşın tərcüməsi sahəsində inkişaf etdirilən ən qabaqcıl sahə neyron maşın tərcüməsi (neural machine translation - NMT) sistemi sayılır.\nƏn son məlumata görə bu sistemlə tərcümə olunmuş bədii materialın 17-31 faizi peşəkar insan tərcüməçinin tərcüməsindən demək olar, fərqlənməyib.\nSöhbətin bədii tərcümədən getdiyi nəzərə alınarsa, bunun az və ya çox olduğunu demək çətindir və buna görə də NMT eksperti Samuel Läubli Sürixdə keçirilən müzakirə zamanı gələcək üçün hər hansı proqnoz verməkdən çəkinib.\nAmma bəlli olan budur ki, neyron maşın tərcüməsi ilə tərcümə getdikcə dəqiqliyini artırır.\nƏn azı NMT-nin, ayrı-ayrı ifadələrin tərcüməsinə əsaslanan köhnə PBSMT (phrase-based) sistemindən daha yaxşı olduğu bəllidir.\nSınaq zamanı hər iki sistemdən olan maşınlara 100 milyonadək söz “öyrədilib”. Bundan sonra onlara Hemingway-in “Dəniz və qoca”, Hosseini-nin “Min parlaq günəş”, Orwell-in “1984”, Rowling-in “Harry Potter”, Salinger-in “Çovdarlıqda uçurumdan qoruyan” kimi 1920-ci ildən bu yana yazılmış 12 əsər verilib.\nƏn maraqlısı isə budur ki, sözü gedən əsərlər ingiliscədən Katalan dilinə tərcümə edilməliydi.\nBundan əvvəl, 2015-ci ildə daha köhnə PBSMT maşını ilə ispancadan katalancaya tərcüməsi tapşırılmışdı.\nTəcrübə zamanı Katalan dilini ona görə seçmişdilər ki, bu “ortahəcmli” Avropa dillərindən sayılır və bu dilə aid electron tərcümə materialı daha çoxdur.\nTəcrübədən sonra PBSMT və NMT maşınlarının “məhsulu” müqayisə edilib. Qiymətləndirməni Katalan dili doğma dili olan və ingiliscə səlis danışan iki nəfərə tapşırmışdılar. Bu iki ekspertin peşəkar linqvist bilikləri vardı.\nİki tərcümə maşını arasında NMT 11 faiz fərqlə qalib gəlib.\nYekunda sözü gedən 12 əsərdən üçü daha dərin təhlil üçün seçilib. Bunlar “1984”, “Harry Potter” və “Çovdarlıqda uçurumdan qoruyan” əsərləri idi.\nDaha sonra ekspertlər tərcümələri redaktə etməyə başlayıblar. Canlı (insan) redaktor Rowling və Salinger-in tərcüməsində mətnin 30 faizini redaktə etməli olub.Orwell-in maşın tərcüməsinin yalnız 16 faizini redaktə etmək lazım gəlib.\nBeləliklə, məlum olub ki, maşın Orwell-i daha asan tərcümə edə bilib.\nBu nəticələri göstərən NMT sisteminin üzərində iş üçün 3 il vaxt lazım gəlib. Sistemin qurucuları ümid edirlər ki, maşın tərcüməsinin uğurları ildən-ilə daha çox olacaq.


"İRAN CİDDİ DƏYİŞİKLİKLƏR ƏRƏFƏSİNDƏDİR" - POLİTOLOQ - Hürriyyət\n“İRAN CİDDİ DƏYİŞİKLİKLƏR ƏRƏFƏSİNDƏDİR” – POLİTOLOQ\n11:34 - 28 İyun, 2018\n“İnanmıram ki, İran vəziyyətdən çıxış yolu tapa bilsin”\n“Proseslərin son məntiqi yekuna çatması üçün azərbyacanlıların da qoşulması lazımdır”\nSon günlər Tehranda yenidən hökumət əleyhinə mitinqlər başlayıb. Bildirilir ki, buna səbəb milli valyutanın anidən ucuzlaşmasıdır. Aksiya iştirakçıları milli valyutanın ucuzlaşmasının səbəbi kimi İranın Yaxın Şərqdəki qruplaşmalara verdiyi dəstəyi göstərir.\nEtirazçılar “Diktatora ölüm!”, “Xameneyiyə ölüm”, “Fələstinə ölüm!” şüarları səsləndirir.\nMinlərlə insanın iqtisadi böhran səbəbilə küçələrə axışması İranda 2012-ci ildən bəri yaşanan ən böyük protest hesab olunur və etirazçılar “heç bir işə yaramayan zorbalar” şüarı ilə Milli Məclisə doğru yürüş keçirib. Ölkədə iqtisadi böhran yaranmasının səbəbi kimi hökumətin Suriya və Fələstin siyasətini göstərən etirazçılar “Fələstini Suriyaya verin, öncə bizə baxın, bizi düşünün”, “düşmənimiz burada” kimi şüarlar da səsləndiriblər.\nO da qeyd olunur ki, polis kütləyə bibər qazı ilə müdaxilə edib. İran prezidenti Həsən Ruhani etirazçılara ABŞ ilə iqtisadi müharibə vəziyyətində olduqlarını bildirib. Paytaxt Tehranda təşkil edilən Ümumi Məhkəmə Yığıncağında çıxış edən prezident ABŞ-ın hədəfinin İran iqtisadiyyatı olduğunu deyib.\nYəhya Rəhim Səfəvinin açıqlamasından aydın olur ki, prezident Həsən Ruhaniyə komandasını dəyişmək üçün təzyiq göstərilir. Ancaq Həsən Ruhani komandasını dəyişəcəkmi, bunu əvvəlcədən demək çətindir.\nHətta İrandakı sosial gərginliyə görə, İran Milli Məclisinin Xarici Siyasət və Milli Təhlükəsizlik Komissiyası ölkədəki iqtisadi problemləri müzakirə etmək üçün fövqəladə toplantı keçirib. Toplantıda İranda milli valyutanın dollar qarşısında dəyərini itirməsinin qarşısını almaq üçün dolların məzənnəsinin 4200 tümənə sabitlənməsi təklif edilib. Hazırda İranda sərbəst bazarda 1 dollar 8000 tümənə dəyişdirilir.\nİran iqtisadiyyatının çökməsinin səbəbkarı olan Amerika artıq İrandan neft alan ölkələrə də təzyiq edir. Birləşmiş Ştatlar noyabrın əvvəllərindən İran neftinin idxalının dayandırılması üçün bütün ölkələr üzərinə təzyiq göstərməyə başladacağını bildirir. İyunun 26-da ABŞ Dövlət Departamenti bildirib ki, İran neftinin idxalı üçün heç bir istisnaya yol verilməyəcək. Adının açıqlanmasını istəməyən ABŞ rəsmisi bildirib ki, Tramp İrana qarşı sanksiyaların qaldırılması müddətinin 180 gündən artıq uzadılmayacağı barədə fikrində qətidir. Bu müddət noyabrın 4-də bitir. Tramp administrasiyası bu müddətdən o yana hətta öz müttəfiqləri üçün də güzəşt edilməyəcəyini bildirib. Rəsmi deyib ki, administrasiya İranın bütün valyuta gəlirləri kanallarını bağlamaq niyyətindədir.\nABŞ rəsmisi onu da əlavə edib ki, ABŞ özünün Yaxın Şərq müttəfiqləri ilə neft hasilatının artırılması barədə razılaşma əldə etməyi planlaşdırır. Vaşinqtonun fikrincə, bu yolla İran neftinin idxalının qadağanı neft qiymətlərini təsirləndirməməlidir.\nABŞ Xəzinə Nazirliyinin telekonfransla jurnalistlərə verdiyi açıqlamada da müttəfiq ölkələrin və şirkətlərinin İrandan etdikləri neft idxalını 4 noyabra qədər dayandırmalarını tələb etdiyi qeyd olunub.\nAçıqlamada sözügedən şirkətlərin bu tarixdən sonra İrandan neft idxal etdikləri təqdirdə ABŞ-ın sanksiyalarına məruz qala biləcəkləri xəbərdarlığı edilib.\nXəzinə Nazirliyinin səlahiyyətlisi ABŞ-ın Türkiyə, Çin və Hindistan kimi İrandan neft idxal edən ölkələrlə məsələ haqqında danışıqlar aparacağını qeyd edib.\nİrana isə milli pul vahidi rialın dollar qarşısında ucuzlaşmasının qarşısını almaq məqsədilə ölkəyə idxal edilən 1300-dən çox məhsula qadağa tətbiq edib. Çünki ABŞ-ın İranla əldə etdiyi nüvə razılaşmasından çıxması və Tehrana qarşı sanksiyalara başlamasından sonra valyuta məzənnələrində ciddi bahalaşma müşahidə edilir.\nİranın sənaye və ticarət naziri Mohammad Şəriətmədari 1339 adda məhsulun ölkəyə idxalına qadağası ilə bağlı deyib ki, bu məhsulları İran özü istehsal edə bilər.\nHəmin məhsullara toxuculuq, ayaqqabı, dəri məmulatları, mebel və səhiyyə avadanlıqları daxilıdir.\nAydındır ki, bu məhsulların xaricdən idxal olunması üçün dollar lazımdır, İranda isə dollar böhranı yaşanır. Beləliklə də Amerikanın İran siyasəti onun iqtisadiyyatını çökdürməyə yönəlib ki, nəticədə bu gün İran xalqı yenidən küçələr axışıb və bu da İranın çarəsiz duruma gətirib çıxarıb.\n“İran çox təhlükəli məqamları yaşayır”\nİranda yenidən baş verən sosial etirazlarla bağlı keçmiş dövlət müşaviri, politoloq Qabil Hüseynli “Hürriyyət”ə bildirdi ki, İran çox təhlükəli məqamları yaşayır: “Vəziyyətin bu hala gəlib çıxmasında İran siyasi rəhbərliyinin təqsiri az deyil.Yəni aydın olur ki, İranın Suriya əməliyyatlarında, İraqda, Yəməndə apardığı ideoloji müharibələr və İslam İnqilabı ilə bağlı ideyaların gerçəkləşdirilməsi üçün yeritdiyi siyasət özünün əks təsirini göstərməyə başlayıb. İran iqtisadiyyatında ciddi problemlər yaranıb, ölkənin sosial vəziyyəti xeyli gərgindir. Ona görə də əhali bu siyasətin dayandırılmasını tələb edir. İranın əlinə Barak Obama dönəmində çox yaxşı fürsət düşmüşdü. İranla nüvə sazişi imzalananda İranın Amerika banklarında yatan 50 milyard dollarlı şah dövründən qalma avuarların 20 milyard dolları sazişdən dərhal sonra İrana qaytarıldı. İran da bu 20 milyard dolları sosial problemlərin həllinə yönəltmək əvəzinə, Suriyada, İraqda, Yəməndə müxtəlif avantüralara sərf etdi. Üstəlik də ölkənin milli büdcədə olan bir sıra vəsaitlərini də yenə həmin istiqamətlərdə olan işlərə sərf etməkdə davam edir. İndi isə Amerikanın nüvə sazişindən çıxması İrana qarşı sanksiyaların yeni həmləsinin başladılmasına rəvac verib. Nəticə etibarilə bu gün İran iqtisadiyyatı ağır vəziyyətdədir. İranın rialı, yəni milli pu vahidi dollar qarşısında dəyərini ciddi surətdə itirməkdədir və ölkədə inflyasiyanın yaratdığı bahalaşmalar əhalinin sosial vəziyyətinə ciddi surətdə təsir göstərməkdədir. Bax, ona görə də əhali çox yaxşı başa düşür ki, bu cür avanturist siyasət əhalinin sosial vəziyyətini ağırlaşdırmaqda davam edəcək və İranı ciddi sosial fəlakət qarşısına gətirib çıxaracaq”.\n“İranda müəyyən siyasi dəyərlərin gücdən düşməsi prosesi gedir”\nHüseynli nəzərə çatdırdı ki, İranda “Fələstinə ölüm” şüarı səsləndirilməsi birinci dəfədir: “Halbuki, Qüds və Fələstin problemi İranda çox populyar idi və mövcud siyasi rejim həmin şüarlardan əhalini ayaqda saxlamaq üçün ideoloji təsir vasitələrindən biri kimi Qüds və Fələstin problemindən istifadə edirdi. Demək ki, İranda müəyyən siyasi dəyərlərin gücdən düşməsi, deqradasiyaya uğraması prosesi gedir. Əhali tamamilə baş örtüyünə və bir sıra İslami yaşayış qaydalarına etiraz edir, bir sıra şəhərlərdə ayrı-ayrı qadınlar baş örtüyünü ataraq nümayişkarənə surətdə İran rejiminə qarşı çıxdıqlarını bəyan edirlər və Xameneyidən tutmuş hamıya qarşı çıxış edirlər”.\n“İranda faktiki olaraq prezident hökumətin başçısıdır və hökumətin dəyişdirilməsi yeni prezident seçkilərinə gətirib çıxara bilər. Amma fars mənşəli bölgələr Xameneyiyə qarşı çıxış edirlər. Çünki Xameneyi miliyyətcə azərbaycanlıdır. Burada daha çox etnik faktorların aparcı rola malik olmasını qeyd etmək lazımdır. Farslar Ruhanini qoyub, Xamaneyiyə qarşı şüarlar səsləndirəndə ölkədə əsas etnik güc olan azərbyacanlılar da bundan inciyir və proseslərə qoşulmurlar. Ona görə də məsələnin siyasi yönü dəyişir. Mənim zənnimcə, İran ciddi dəyişikliklər ərəfəsindədir. Əlbəttə ki, proseslərin son məntiqi yekuna çatması üçün azərbyacanlıların da prosesə qoşulması lazımdır. Çünki indiyə qədər baş verən ayaqlanmalarda azərbaycanlıların iştirak etməməsi həmin ayaqlanmaların süqutuna gətirib çıxarıb. Amma İranda mütləq nələrsə etmək lazımdır ki, qaynayan qazanda buxarın təzyiqini aşağı salmaq mümkün olsun”,-deyə politoloq vurğuladı.\n“Propseslərin ciddi dəyişikliklərə gətirib çıxarcağı qənaətinə gəlmişəm”\nQ. Hüseynli diqqətə çatdırdı ki, İranda çox çətin proseslər baş verir: “Mən inanmıram ki, İran aksiyalar və sosial etirazlar qarşısında vəziyyətdən çıxış yolu tapa bilsin. Mən propseslərin ciddi dəyişikliklərə gətirib çıxarcağı qənaətinə gəlmişəm və hesab edirəm ki, bu, əvvəlkilərdən xeyli fərqli ola bilər”.\nƏvvəlki məqaləKənd təsərrüfatı mafiyası iş başında – SABİQ NAZİRLƏRDƏN ŞÜBHƏLƏR VAR\nNövbəti məqalədəRusiya cəbhə bölgəsində təhlükəli PLANI İŞƏ SALIR – Ekspertlər bütün DETALLARI AÇDI


Azərbaycanın vəkil problemi... » Regionxeberleri.com Azərbaycanın vəkil problemi... » Regionxeberleri.com\nRegionxeberleri.com » Araşdırma » Azərbaycanın vəkil problemi...\nAzərbaycanın vəkil problemi...\nTahir Kərimli: Bu gün Azərbaycanın elə rayonu var ki, orada ümumiyyətlə vəkil yoxdur\nHüquqşünas: “Bu, sadəcə, kiminsə məhkəmə salonlarından uzaqlaşdırılması məsələsi deyil, dövlətçilik problemidir”.\nAzərbaycanda nümayəndəlik institutunun fəaliyyətini məhdudlaşdıran qanun layihələrinin Milli Məclisin (MM) 20 oktyabr tarixli iclasının gündəliyindən çıxarılmasına baxmayaq, yenidən gündəliyə daxil edilib. Milli Məclisin oktyabrın 31-də keçiriləcək iclasının gündəliyinə 3 məsələ əlavə olunub.\nBunlar Mülki Prosessual, İnzibati Prosessual məcəllələrə və "Vəkillər və vəkillik fəaliyyəti haqqında" qanuna dəyişikliklərdir. Hər üç sənədə təklif olunan dəyişiklik nümayəndələrin fəaliyyətinin qadağan olunması ilə bağlı məsələdir.\nBununla da, iclasın gündəliyindəki məsələlərin sayı 38-ə çatıb.\nQeyd edək ki, hər üç sənədə nəzərdə tutulan eyni dəyişiklik parlamentin oktyabrın 20-də keçirilən plenar iclasının gündəliyindən çıxarılmışdı. Spiker Oqtay Əsədov buna səbəb olaraq layihələrin müzakirəyə hazır olmadığını bildirmişdi.\nİclasdan bir neçə gün sonra isə məsələnin müzakirəsinin MM-in yaz sessiyasına qədər təxirə salındığı açıqlanmışdı.\nAli Məhkəmənin sədri tərəfindən oktyabrın 6-da Mülki Prosessual və İnzibati Xətalar məcəllələrinə, "Vəkillər və vəkillik fəaliyyəti haqqında" qanuna dəyişikliklər barədə qanun layihələri təqdim edilib. Dəyişikliklərdə mülki və inzibati məhkəmə proseslərində nümayəndələrin iştirakına qadağa qoyulması, bu prosesdə yalnız Vəkillər Kollegiyanın üzvlərinin iştirakı təklif olunur.\nQeyd edək ki, “Vəkillər və vəkillik fəaliyyəti haqqında” qanun daxil olmaqla üç qanuna təklif olunan dəyişikliklərin gündəlikdən çıxarıldığını bildirən spiker Oqtay Əsədov məsələ ilə bağlı qıza açıqlama verməklə kifayətlənərək bildirmişdi ki, buna səbəb qanun layihələrindəki çatışmazlıqdır.\nBəzi media orqanları yazmışdı ki, qanunlara dəyişiklik edilməməsinin səbəbi Azərbaycanda vəkillərin sayının az olmasıdır. Bununla əlaqədar olaraq qərara gəlinib ki, əvvəlcə vəkillik institutu inkişaf etdirilməli, vəkillərin sayı artırılmalı, sonra nümayəndəlik institutunun fəaliyyəti məhdudlaşdırılmalıdır.\nQeyd edək ki, parlament iclasından əvvəl bir qrup hüquqşünas Azərbaycan Respublikası Milli Məclisinin sədri Oqtay Əsədova\nvə Milli Məclisin üzvlərinə müraciət ünvanlamışdılar. Onlar nümayəndəlik institutunun ləğv edilməsini nəzərdə tutan layihənin müzakirəsindən imtina etmək xahişini irəli sürmüşdülər. Məhz bundan sonra layihədən gündəlikdən çıxaması maraq doğururdu.\nTanınmış vəkil Qurban Məmmədov isə “Yeni Müsavat”a bildirdi ki, məsələ tam gündəlikdən çıxarılmamışdı: “Sadəcə, parlamentin 20 oktyabr tarixli iclasına salınmamışdı. Amma mütləq qəbul ediləcək, gec də olsa. Bunları maraqlandıran insanların keyfiyyətli hüquqi yardım almaq hüququ deyil, mənim kimi arzuolunmaz şəxsləri işsiz qoymaq, ölkəni tərk etməyə məcbur etmək və ya çörəklə imtahana çəkib sındırmaq, alçaltmaqdır. Ancaq qanun qəbul ediləndən sonra çıxacaq problemləri hesablamayıblar”.\nQ.Məmmədov əlavə etdi ki, gündəmə çıxarılan təklif ümumiyyətlə, heç bir siyasi, iqtisadi, sosial, hüquqi əsası olmayan bir təklifdir: “Bu yolla adamların məhkəməyə çatımlılığını məhdudlaşdırmaq, Ali Məhkəmənin iş yükünü azaltmağa çalışırlar. Təklifin qəbulu Avropa Məhkəməsinə müraciətləri 3-4 dəfə artıracaq. Ən əsası, hüquq müdafiəsi sahəsində rəqabətin aradan qalxması vəkilliyin inkişafına mənfi təsir göstərəcək”. Vəkil dedi ki, bu sahədə həqiqətən də problemlər var: “Hüquqdan xəbəri olmayanların, keçmiş polis, prokurorluq işçilərinin nümayəndəlik etməsi bir çox hallarda vətəndaşların hüquqlarının pozulmasına, onlara ziyan vurulmasına səbəb olur. Ancaq bu problemlərin həlli yolu hüquqşünasların nümayəndəlik fəaliyyətinin qadağan edilməsi, bir çox savadsız, satqın vəkilə zorən müştəri yaratmaq deyil. Hüquq elmləri doktorunun vəkili olmadığına görə Ali Məhkəmədə şəxsən öz hüququnu və ya nümayəndə kimi başqasının hüququnu qoruya bilməməsini necə izah etmək olar? Xüsusilə qeyd edim ki, mən hüquqi şəxs yaratmadan sahibkarlıq fəaliyyəti ilə məşğul oluram, VÖEN-im var və qeydiyyatdan məhz hüquqi xidmətlər göstərmək üçün keçmişəm, vergi ödəyicisiyəm. Məqsəd mənim kimi adamları iqtisadi baxımdan sıxıb ram etmək, ölkəni tərk etməyə məcbur etmək, həm də məhkəmə iştirakçılarının hamısını nəzarətdə saxlaya bilməkdən ibarətdir. Qanun qəbul olunsa, bu, dəhşətli nəticələr doğuracaq. Bu dəyişikliyə əl atmaqla ölkədə hüquqsuzluq mühiti yaradılır, insanların hüquqa, məhkəməyə inamı itirilir. Bu isə çox qorxulu nəticələr doğuracaq, ölkəni tərk edənlər, intiharlar, dağılan ailələr artacaq, başsız qalan qadınların və körpələrin sayı çoxalacaq. Bu məsələ, sadəcə, kiminsə vəkillikdən, məhkəmə salonlarından uzaqlaşdırılması məsələsi deyil, dövlətçilik problemidir”.\n“Azərbaycanda Nümayəndəlik institutunu ləğv etməyə hələ ki, ehtiyac yoxdur. “Vəkil və vəkillik fəaliyyəti haqqında”qanuna təklif edilən dəyişikliyə əsasən, hüquqi şəxslər yenə də nümayəndəlik institutunun fəaliyyətindən yararlana biləcək. Nümayəndəlik institutunun xidmətindən fiziki şəxslər yararlana bilməyəcək. Yəni fiziki şəxslərlə bağlı bütün məhkəmə çəkişmələrində ancaq vəkillər iştirak edə biləcək, nümayəndələr deyil”.\nBunu isə Milli Məclisin Hüquq siyasəti və dövlət quruculuğu komitəsinin üzvü Tahir Kərimli Modern.az-a açıqlamasında deyib. Deputat bildirib ki, qanuna nəzərdə tutulan dəyişiklik Azərbaycanda vəkil qıtlığı yaranmasına yol açacaq: “Bu gün Azərbaycanda vəkillərin sayı Avropa ölkələri ilə müqayisədə dəfələrlə azdır və bu, istər-istəməz müəyyən problemlər yaradacaq. Vəkil çatışmazlığı problemini orataya çıxaracaq. Bu gün Azərbaycanın elə rayonu var ki, orada ümumiyyətlə vəkil fəaliyyət göstərmir və yaxud da həddən artıq azdır. Qanuna dəyişikliklər qəbul olunduqdan sonra fiziki şəxslər məhkəməyə müraciət zamanı ərizə yazmaq və ya iddia qaldırmaq üçün vəkil tutmalı olacaq və bu da bir sıra problemlər yaradacaq. Çünki bölgələrdə vəkillər həddən artıq azdır. O zaman vətəndaş digər rayonlarda fəaliyyət göstərən vəkillərə müraciət etmək zorunda qalacaq ki, bu da əlavə problemlər yaradacaq. Ona görə ki, heç də əhalinin bütün təbəqəsi vəkil tutmaq və onun xidmətindən yararlanmaq imkanına malik deyil. Onların imkanı buna yol vermir. Bu da öz növbəsində bir sıra problemlərə yol açacaq. O baxımdan mən əhalinin aztəminatlı təbəqəsi üçün dövlət hesabına vəkillərin tutulmasını təklif etdim. Hesab edirəm ki, bu mütləq lazımdır”.\nMilli Məclisdə qapalı iclas keçiriləcək\nAli Məhkəmənin Kollegiya sədrindən şikayət VAR\nAzərbaycanda cərimələr kəskin şəkildə artırıldı


Bakı polisindən deputatın metro ittihamlarına - CAVAB » www.AVROMEDIA.az\nTarix: 9-10-2019, 16:25\nBunu Avromedia.az-a Bakı şəhər Baş Polis İdarəsinin mətbuat xidmətinin rəisi, polis mayoru Elşad Hacıyev millət vəkili Aytən Mustafayevanın iddialarına cavab olaraq bildirib.\n“Bu gün metroda yoxlamalar ciddi aparılmır. Necə olur ki, şəxs metroya bıçaqla daxil olur?! Məgər metroda polislər yoxdur?! Onlar hara baxır?! Xahiş edirəm ki, bu məsələlərlə bağlı nəsə edək. Belə olmaz”.


Vətənini canından əziz tutanlar unudulmur - XALQQAZETI.COM\nO, sözün əsl mənasında qəhrəman idi. Onu tanıyanlar deyirlər ki, Şükür Həmidov harada olurdusa, qələbə qaçılmaz idi. Şücaəti və mərdliyi ilə gənclərə örnək olan əfsanəvi Milli Qəhrəmanımızın ən böyük arzusu işğal altındakı torpaqlarımızı azad görmək və dədə-baba yurdu olan Qubadlıda şanlı bayrağımızı ucaltmaq idi. Müzəffər Ordumuzun zəfər yolu doğma rayona yaxınlaşarkən igid zabit atası ilə telefonla danışmışdı. Nəriman müəllim oğluna demişdi ki, Qubadlıya gedəndə dizlərini yerə qoyub Nağıllı bulaqdan doyunca su içərsən. Şəhidin oğlu Nurlan isə atasının Qubadlıda şəhid olmaq istədiyini və buna nail olduğunu bildirib. Nurlan deyib: “Arzu edirik ki, torpaqlarımız tamam alınsın, atamın və bütün şəhidlərin qanı yerdə qalmasın”.\nHardan başlamışdı bu qəhrəmanın həyat yolu? Haqqinda çəkilmiş “Lələtəpə yüksəkliyi” filmi bu yola aydın işıq salır. Bildirilir ki, Şükür Nəriman oğlu Həmidov 1975-ci il aprelin 1-də Qubadlı rayonunun Armudluq kəndində anadan olub. Həmin kənddə orta məktəbin 8-ci sinfini bitirdikdən sonra Cəmşid Naxçıvanski adına hərbi liseyə daxil olub. Daha sonra Bakı Birləşmiş Ali Hərbi Komandirlər Məktəbində təhsilini davam etdirib. 1995-ci ilin iyun ayında ilk hərbi rütbəsini alaraq Naxçıvanda yerləşən hərbi hissələrin birində taqım komandiri kimi xidmətə başlayıb. Orada mayor hərbi rütbəsinədək yüksəlib.\n2006-cı ildə Silahlı Qüvvələrin Hərbi Akademiyasına daxil olub. Akademiyanı bitirdikdən sonra cəbhə bölgəsində yerləşən hərbi hissələrin birində bölmə komandiri kimi xidmətini davam etdirib. Sonra müxtəlif vəzifələrdə xidmət edərək, hərbi hissə komandiri vəzifəsinədək yüksəlib.\nPrezident İlham Əliyev və Birinci vitse-prezident Mehriban xanım Əliyevanın Qubadlıya səfərləri çərçivəsində hərbçilərimiz qarşısında çıxışı zamanı ölkə başçısı demişdir: “Oktyabrın 25-də Qubadlı şəhərinin azad edilməsi bizim qələbəmizi yaxınlaşdırdı. Qubadlı uğrunda şiddətli döyüşlər gedirdi, şəhidlər vermişik. Onların arasında Qubadlı rayonundan olan Milli Qəhrəman Şükür Həmidov öz doğma diyarı uğrunda gedən döyüşlərdə qəhrəmancasına həlak olmuşdur”.\nƏlbəttə, qələbə qurbansız olmur. Azərbaycanın ərazi bütövlüyünün bərpası uğrunda gedən müqəddəs savaşda həyatını qurban verənlər arasında Milli Qəhrəman, polkovnik Şükür Həmidov da var idi. O, doğma Qubadlının işğaldan azad edilməsinə iki gün qalmış – oktyabrın 22-də şəhidlik zirvəsinə yüksəldi. Heyif ki, qəhrəmanımız o günü görə bilmədi.\nAzərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlığa görə Azərbaycan Prezidenti İlham Əliyevin sərəncamları ilə Şükür Həmidov ölümündən sonra "Zəfər" ordeni , "Füzulinin azad olunmasına görə", "Cəbrayılın azad olunmasına görə", "Qubadlının azad olunmasına görə" medalları ilə təltif edildi. Qəhrəmanın iki övladı yadigar qaldı.\nŞəhidlərimizin qanı yerdə qalmadı. Polkovnik Şükür Həmidovun uğrunda canını qurban verdiyi Qubadlı şəhəri işğaldan azad edildi.\nŞükür Həmidov 2016-cı il aprelin 2-dən 5-dək baş verən Aprel döyüşlərində Cəbrayıl rayonu istiqamətində yerləşən "Lələtəpə" strateji nöqtəsinin alınması zamanı fərqlənmiş və buna görə də Prezident İlham Əliyevin 20 aprel 2016-cı il tarixli sərəncamı ilə “Azərbaycanın Milli Qəhrəmanı” adına layiq görülmüşdür. 2016-cı il mayın 10-da isə Müdafiə naziri Zakir Həsənovun əmrinə əsasən Şükür Həmidova vaxtından əvvəl növbəti "polkovnik" hərbi rütbəsi verilmişdir. Hərbi rütbə ona mayın 10-da Lələtəpə istiqamətindəki səngərdə təqdim edilib.\nPrezident İlham Əliyev Şükür Həmidovun doğulduğu və azadlığı uğrunda həlak olduğu Qubadlı rayonunda onun adının əbədiləşdiriləcəyini bildirmışdir.\n23 Oktyabr 2021 00:35 -


Biləsuvarın icra başçısı hesabat verdi – Foto – Yenicag.Az\nAna Səhifə 3-cü-sektor Biləsuvarın icra başçısı hesabat verdi – Foto\nBiləsuvarın icra başçısı hesabat verdi – Foto\nYeni Çağ Media Qrupu – Fevral 23, 2016 - 17:34\n23 fevral 2016-cı il tarixdə Biləsuvar rayon Heydər Əliyev Mərkəzində Biləsuvar rayonunda 2015-ci ilin sosial-iqtisadi inkişafının yekunları və qarşıda duran vəzifələrə həsr olunmuş hesabat yığıncağı keçirildi.\nRayonumuzda əhalinin üçdə bir hissəsini təşkil edən gənc nəslin ideya-siyasi və hərbi-vətənpərvərlik tərbiyəsinin gücləndirilməsi də hesabat dövründə ən çox diqqət yetirilən sahələrdən biri olmuşdur. Rayonda gənclərin hərbi-vətənpərvərlik tərbiyəsi daim diqqət mərkəzində saxlanılır.Respublika Prezidentinin təşəbbüsü ilə “Ölkəmizi tanıyaq” devizi altında həyata keçirilən ekskursiya turunda rayonumuzun ümumtəhsil məktəblərinin 40 nəfər şagirdi Gəncə-Şəmkir-Göygöl marşrutu üzrə səyahətdən razılıqla qayıtmış, bölgənin tarixi abidələri, görməli yerləri ilə yaxından tanış olmuşlar.\nRayonda çıxan “Məhsul” və “Region-press” qəzetləri rayonun sosial-iqtisadi və mədəni inkişafını, milli- mənəvi dəyərlərin təbliğini müntəzəm işıqlandırır.\n01 aprel 2015-ci il tarixdən rayon İcra Hakimiyyəti başçısı aparatında Elektron Hökumət portalı yaradılmış, vətəndaşların elektron formada rayon İcra Hakimiyyəti başçısının, onun müavinlərinin və şöbə müdirlərinin qəbuluna yazılmaq imkanı təmin edilmişdir.\nƏvvəlki illərdə olduğu kimi 2015-ci ildə də yerlərdə səyyar görüş-qəbulların mütəşəkkil qaydada keçirilməsi və qaldırılan məsələlərin əksəriyyətinin icrası əsasən təmin edilmişdir.\n“Bir bələdiyyə azı bir layihə” təşəbbüsündə iştirak edən rayon bələdiyyələri 2015-ci ildə 35 layihə həyata keçirmişdir.


Ketevan Tsixelaşvili - barışa bilmərik ki, Qiqa Otxozoriyanı qətlə yetirən cəzalandırlmamış gəzsin - 1TV\nKetevan Tsixelaşvili - barışa bilmərik ki, Qiqa Otxozoriyanı qətlə yetirən cəzalandırlmamı...\nOnunla barışa bilmərik ki, Qiqa Otxozoriyanı qətlə yetirən cəzalandırlmamış gəzsin. Nə qədər vaxt lazım gəlsə də, nə qədər səylər lazım gəlsə də, bu məsələ ədalətin icra olunmasına qədər aktual olacaq, – bu barədə Barış və Vətəndaş Bərabərliyi məsələləri üzrə dövlət naziri, Ketevan Tsixelaşvili bəyan etdi.\nTsixelaşvilinin qeyd etdiyinə görə, işğal rejimi tərəfindən Qiqa Otxozoriyanın qətlə yetirilməsindən üç il keçdi və konkret şəxlər hələ də cəzalandırılmayıb.\n“Qiqa Otxozoriyanın adı və onun fədakarlığı yadımızdadır və həmişə yadımızda olacaq. Onunla barışa bilmərik ki, Qiqa Otxozoriyanı qətlə yetirən cəzalandırlmamış gəzsin. Nə qədər vaxt lazım gəlsə də, nə qədər səylər lazım gəlsə də, bu məsələ ədalətin icra olunmasına qədər aktual olacaq. Məsuliyyəti isə, işğal rejimi daşıyır. Məhz elə buna görə, Gürcüstan hakimiyyəti Rusiyaya qarşı şikayət daxil etdi”, – nazir bəyan etdi.\nİşğal olunmuş ərazilərdə yaşayan abituriyentlər üçün məktəbdən sonra hazırlama proqramı işə düşəcək


Tütün məmulatları və spirtli içkilər bahalaşıb\n06:47 19 Yanvar 2021\n23:36 13.12.2016 Qısa URL\nƏrzaq məhsulları, içkilər və tütün məmulatları üzrə satışın dəyəri real ifadədə 2,6 faiz, qeyri-ərzaq məhsulları üzrə isə 0,7 faiz artıb\nBAKI, 13 dek — Sputnik. 2016-cı ilin yanvar-noyabr aylarında istehlakçılara 26,3 milyard manatlıq və ya 2015-ci ilin eyni dövrü ilə müqayisədə 1,7 faiz çox məhsul satılıb. Bu barədə Sputnik-ə Dövlət Statistika Komitəsinin mətbuat xidmətindən məlumat verilib.\nBildirilib ki, ərzaq məhsulları, içkilər və tütün məmulatları üzrə satışın dəyəri real ifadədə 2,6 faiz, qeyri-ərzaq məhsulları üzrə isə 0,7 faiz artıb. Hesabat dövründə istehlakçıların pərakəndə ticarət şəbəkələrində xərclədiyi vəsaitin 49,7 faizi ərzaq məhsulları, içkilər və tütün məmulatlarının, 18,0 faizi toxuculuq məhsulları, geyim və ayaqqabıların, 6,6 faizi elektrik malları və mebelin, 5,7 faizi avtomobil yanacağının, 1,5 faizi əczaçılıq və tibbi malların, 0,8 faizi kompyuterlər, telekommunikasiya avadanlıqları və çap məhsullarının, 17,7 faizi isə digər qeyri-ərzaq məhsullarının alınmasına sərf olunub.\nİstehlak səbəti 2017-ci ildə də bahalaşacaq\nBu siqaretlər bahalaşdı\ntütün, içki, ərzaq, siqaret, qiymət


"Qarabağ" "Mölde" ilə neytral zonada oynayacaq\n18:26 09.09.2020 (Yenilənib 18:32 09.09.2020)\nDaha əvvəl "Qarabağ" klubu Çempionlar Liqasının daha əvvəl baş tutan mərhələlərində "Sileks" (Şimali Makedoniya) və "Şerif" (Moldova) klublarını mübarizədən kənarlaşdırıb\nBAKI, 9 sentyabr — Sputnik. Ağdamın "Qarabağ" klubunun Çempionlar Liqasının III təsnifat mərhələsində "Molde" ilə matçı barədə qərar verilib.\nSputnik Azərbaycan-ın məlumatına görə, oyun Kiprin Larnaka şəhərində keçiriləcək. Matç sentyabrın 16-sı, Bakı vaxtı ilə 21:00-da start götürəcək.\nBundan öncə "Mölde" klubu Azərbaycan çempionuna görüşü neytral zonada keçirməyi təklif etmiş, səbəb kimi isə Norveçdə koronavirus pandemiyası səbəbindən tətbiq olunan karantin qaydalarını göstərmişdi.\nNorveç, Çempionlar Liqası, futbol, Qarabağ FK


Ticarət əməliyyatlarında çeklərlə hesablaşmaların aparılması təcrübəsinin Azərbaycana gətirilməsi istiqamətində aktiv işə başlanılıb.\n"APA-Economics"in məlumatına görə, bunu Azərbaycan Mərkəzi Bankın (AMB) sədri Elman Rüstəmov AMB-nin İdarə Heyəti yanında Sahibkarlarla Əməkdaşlıq Şurasının onlayn formatda keçirilmiş iclasında çıxış edərkən deyib.\n"Bu mexanizmin tətbiqi biznes hesablaşmalarının şəffaflaşmasına, ticarət əməliyyatlarının aparılmasında tərəfdaşların günlük likvidlik zərurətinin azalmasına, çeki təminat qismində təqdim etməklə bankdan əlavə resurs cəlb edilməsi imkanının yaranmasına, həmçinin ölkədə nağd pul dövriyyəsinin azalmasına şərait yaradacaq", - deyə E. Rüstəmov bildirib.\nAMB sədri onu da bildirib ki, Şuranın ötən iclaslarında qaldırılmış məsələlərin bir qismi icra edilib, işlərin digər qismi icra prosesindədir, bəzi məsələlərin həlli istiqamətlərində isə müzakirələr gedir. O, sahibkarlara dəstək olaraq görülmüş işlər sırasında xüsusi olaraq sahibkarların idxal əməliyyatları üzrə cari valyuta rejiminin effektivliyinin artırılması məqsədilə müvafiq Qaydalara edilmiş dəyişikliklərin əhəmiyyətini qeyd edib.\nBunlarla yanaşı, E. Rüstəmov biznes sektorunda gedən proseslər Mərkəzi Bankda dərindən təhlil olunduğunu, sektorun problematikasının davamlı monitorinqin aparıldığını, ümumilikdə, Şurada qaldırılan digər məsələlərin həlli istiqamətlərində də fəal işləri aparıldığını bildirib.


BÖLMƏ: Cəmiyyət -- TARİX: 2018-08-01 / 18:59:47 -- OXUNUB: 846 dəfə\nAMEA Naxçıvan Bölməsinin Təbii Ehtiyatlar İnstitutunun Tətbiqi kimya laboratoriyasında “Şorsu” müalicəvi palçığının təqdimatı keçirilib.\nModern.az xəbər verir ki, tədbiri bölmənin sədri, akademik İsmayıl Hacıyev açaraq elmi müəssisənin yaranma zərurətindən, strukturu və fəaliyyəti barədə məlumat verərək burada aparılan araşdırmaların əhəmiyyətindən söz açıb. Bildirib ki, doğma Naxçıvanımız yeraltı və yerüstü sərvətlərlə zəngindir və səmərəli istifadə edilməsi üçün bu sərvətlərin dərindən öyrənilməsi vacibdir.\nAkademik Naxçıvan Muxtar Respublikası Ali Məclis Sədrinin bölməyə göstərdiyi diqqət və qayğısı sayəsində elmi tədqiqat imkanlarının genişləndiyini, səmərəli nəticələrin əldə edilməsinə şərait yaratdığını bildirib. Son illər fundamental tədqiqat işləri həyata keçirən bölmənin Təbii Ehtiyatlar və Bioresurslar institutlarının laboratoriyalarında tətbiqyönümlü tədqiqatların aparıldığını diqqətə çatdıran İsmayıl Hacıyev Ali Məclis Sədrinin “Şorsu” müalicəvi palçığının hazırlanması ilə bağlı müvafiq tapşırığından irəli gələn vəzifələrin yerinə yetirildiyini bildirib. Bölmə tərəfindən müalicəvi əhəmiyyətli “Şorsu” müalicəvi palçığının hazırlığı ilə bağlı məlumat verən akademik palçığının laboratoriya şəraitində işlənməsindən sonra həm palçıq, həm də quru toz formasında qablaşdırıldığını deyib. Qeyd olunub ki, təbii müalicəvi vasitə bu günlərdə müxtəlif əczaxanalarda satışa veriləcək.\nDaha sonra tədbirdə Naxçıvan Muxtar Respublikası Səhiyyə naziri Niyazi Novruzov çıxış edərək “Şorsu” palçığının müalicəvi əhəmiyyətindən ətraflı məlumat verib. Qeyd edib ki, əhalimiz əvvəl primitiv şəkildə istifadə etdiyi palçıq hal-hazırda Naxçıvan Bölməsinin laboratoriyasında gigiyenik qaydada, müxtəlif xəstəliklərin müalicəsində istifadə edilməsi üçün xüsusi təcrübələrlə yoxlanıldıqdan sonra qablaşdırılıb. Palçıq 17 adda-revmatizma, revmatoid artrit, fəqərə osteoxondrozu, deformasiyaedici, miozit, bursit, insult qalığı, radikulit, nevrit, nevralgiya, prostatit və digər xəstəliklərin müalicəsində istifadə edilə bilər. Müalicə applikasiya, tampon və ümumi palçıq vannası şəklində istifadəsi mümkündür. Paketin və qutunun üzərində palçığın tərkibi, müalicəvi əhəmiyyəti və istifadə qaydası da göstərilib.\nSonra Təbii Ehtiyatlar İnstitutunun Mineral xammalın kimyası və texnologiyası laboratoriyasının böyük elmi işçisi, kimya elmləri üzrə fəlsəfə doktoru, dosent Əhməd Qarayev maqnezium, natrium, kalsium, dəmir oksid tərkibli “Şorsu” müalicəvi palçığının laboratoriya şəraitində hazırlığından, krem və toz halına salınması prosesindən danışıb.


Xırdalanda avtobus sürücüsünü döyən şəxsin üzr videosu yayıldı - VİDEO - MINVAL.INFO\nXırdalanda avtobus sürücüsünü döyən şəxsin üzr videosu yayıldı – VİDEO\nDaxili İşlər Nazirliyi (DİN) Abşeronda avtobus sürücüsünü döyən şəxslə bağlı açıqlama yayıb.\nDİN-dən daxil olan açıqlamada deyilir:\n“Aprelin 29-da Abşeron rayonunun Xırdalan şəhəri ərazisində 119 saylı marşrut xətti üzrə avtobusda sərnişinlə sürücü arasında baş vermiş insidentin görüntüləri sosial şəbəkələrdə yayımlanmışdı.\nDaxili İşlər Nazirliyinin Mətbuat Xidmətinin əməkdaşı, polis leytenantı Zeyni Hüseynov məsələ ilə əlaqədar bildirdi ki, dərhal Abşeron Rayon Polis İdarəsinin əməkdaşları tərəfindən görülmüş tədbirlərlə həmin şəxsin 17 yaşlı Orxan Abbasov olması müəyyən edilərək İdarəyə dəvət olunmuşdur. O, törətdiyi əməli etiraf etmiş və peşiman olduğunu bildirmişdir.\nPolis əməkdaşları tərəfindən O.Abbasovla profilaktik söhbətlər aparılmış və o, xəbərdarlıq edilərək sərbəst buraxılmışdır”.\nTarix: 2021/04/30 12:51


Diqran da ağdamlı çıxdı, QAQA…FOTOSESSİYA — "Fədai" qəzeti\nERMƏNİLƏR ARTEMİD MƏBƏDİ YAXINLIĞINDA İTİRDİKLƏRİNİ, ŞAHBULAĞA YAXIN QARAMAN DAĞINDA AXTARIRLAR…\nYer üzündə haylardan həyasız bir millətin mövcudluğuna inanmıram. Fərat yaxınlığındakı müqəddəs məbəd fahişəliyi ilə məşğul olduqları Afroditada itirdikləri Diqranı (Qaraba\_lılar Tiqrana Diqran deyirlər — red.) Ağdamda axtarmaqlarına bizim alimciklərin başı haqqı, düz 5 ildir ki, gülməkdəyəm. Düzü Xankənd (Stepanakert) bazarındakı azərbaycanlılar bazar süpürgəçiləri, yeməkxanadakı qab-qacaq yuyanlarla «oturub durardılar». Əgər desəydilər filan şey satanın ermənidən olan oğlu atasının gorunu axtarır bir az uyğun gələrdi. Amma daha Suriyada itirilən Diqranı gəlib Şah Bulaqda Qaraman dağının ətəklərində, Qızıllı Kəngərlinin yaxınlığında axtarmaq bu millətin həyasızlığından başqa, həm də xəstə olması ilə bağlıdır.\nErmənistan EA arxeologiya və etnoqrafiya insititutunun ekspedisiyasının rəhbəri Hamlet Petrosyan 70 ha-lıq sahənin 1,8-2 hektarında qazıntılar aparıldığını bildirib. Separatçı, «acından qırılan» rejim bu araşdırmalar üçün ildə 10 milyon dram pul ayırır. Bu il 30 ekspedisiyaçının iştirakı ilə 20 günlük qazıntılar aparılır. Üstəlik bir məlumat da əldə etmişik ki, bu qazıntılara=ın aparılması üçün Rusiya EA bizim EA-dan icazə alıb və işin aparılmasını Ermənistan EA arxeologiya və etnoqrafiya insititutuna həvalə edib. Bunu dəqiqləşdirmək lazımdır. Bildirək ki, EA Rəyasət Heyətində keçirilən görüşdə AMEA və Rusiya EA arasında elmi-texniki əməkdaşlıq haqqında saziş imzalanıb. Sazişi AMEA-nın prezidenti, akademik Akif Əlizadə və Rusiya EA-nın prezidenti, akademik Aleksandr Sergeyev imzalayıblar. Sənəddə elm və texnologiyaların prioritet istiqamətləri üzrə birgə elmi və elmi-texniki layihələrin hazırlanması və həyata keçirilməsi, bilik, təcrübə və informasiya mübadiləsi, yüksəkixtisaslı kadrlar hazırlanması, birgə tədbirlər keçirilməsi kimi məsələlər öz əksini tapıb.\nGünahsız erməni xalqı. Şahbulaqda kilsə tikib poza verən hiyeredullar…Diqranı axtarırlar\nErmənilər «Tiqrankerti» Ağdam ərazisində tapmağa qərarlıdırlar. Diqranı ağdamlı etmələrinə indiyədək cavab verməyən ölkəmizin də Elmlər Akademiyası var. Nə işlə məşğul olduqları bilinməsə də hər halda bu cür adları olması faktdır. Bəlkə köməkləşib elə Diqranı (bizimkilər Tiqranı belə adlandırırlar) doğma Bakımızda axtaraq? EA arxeoloqlarının rəyini gözləyirik.\nQarabağa İbrahimxəlilin fahişə Hürzadının qohum əqrabası kimi gələn haylar görəsən, hansı Diqranı axtarırlar? Bəlkə Xankəndi — Ağdam arasında eşşək arabasıyla yük daşıyan Diqranın leşini axtarırlar? Deyilənə görə onu eşşək qarışıq Əsgərana çatmamış çaqqallar parçalayıb.\nErməni saytları qazılan məzarlardan çoxlu pul, keramika, qiymətli və antik əşyalar tapılmasını qeyd edirlər. Görəsən Diqran kimin pulunu işlədirmiş ki,haylar bu artefaktlardan dünyaya yeni yalanlar «püskürmürlər»? Biz 1988-ci ildə qalanı tələsik təmir edib kababxanaya çevirdik. Xəyallarda da bu axçiklər hayıl-mayıl olanadək yeyib içdik.\nQarabağın maddi-mənəvi, təbii və digər sərvətləri dünyanın gözləri qarşısında talan edilir. Bizim əsgərin Lazımı gözləməsindən xəbərdarıq. Bəs görəsən Avrosentrizmin qolu bağlı kölələri olan alimlərimiz kimi gözləməkdədirlər?\nNə isə. Diqran da ağdamlı çıxdı, qaqa. Bir az da dözsək, Allah göstərməsin…\nFedai.az-ın materialları əsasında hazırladı: Əli Nəsib Zərdabi\nP.S. Doğrusu özünü ziyalı elan etmiş bəzilərinin başı ağdamlı Qriqoryanın nəvəsinin müdafiəsinə qarışdığından, belə «xırda» məsələlərə vaxt ayıra bilmirlər. Tezliklə onların ifşasına başlayacağıq…\nEy Karyer Qasıma qalmayan vəfasız karxana…səndən gələn milyonlardan millət naminə qəpik xərcləmədilər….\nBiz deyəsən nələri itirdiyimizi hələ də anlamamışıq?!\nDeməyə söz bitib, amma bu dibsiz səbr kasanıza lənət olsun…\nƏSİR ŞAHBULAQ VƏ ƏSİR QARABAĞ ATI…BİR DƏ YESİR QARABAĞ…\nBÖYÜK TÜRK HÖKMDARI NADİR ŞAH ƏFŞARIN NƏVƏSİ RUSİYA İMPERİYASINA QARŞI